tripathysagar/odia_wiki huggingface dataset:
କନ୍‌କସନ  (ଇଂରାଜୀ ଭାଷାରେ , ଅନ୍ୟ ନାମ / ) ଏକ ପ୍ରକାର ମୁଣ୍ଡ ଆଘାତ   ଯାହା ମସ୍ତିଷ୍କର କାର୍ଯ୍ୟକୁ   ଅସ୍ଥାୟୀ ରୂପରେ ପ୍ରଭାବିତ କରିଥାଏ  । ମୁଣ୍ଡ ବିନ୍ଧା, ଚିନ୍ତନ, ସ୍ମରଣ ବା ଲୟ ରଖିବାରେ ସମସ୍ୟା, ଅଇ, ଝାପ୍‌ସା ଦୃଷ୍ଟି   ଓ ନିଦ୍ରା ବିଘ୍ନ ଓ ମନୋଦଶା ପରିବର୍ତ୍ତନ   ଇତ୍ୟାଦି ଲକ୍ଷଣମାନ ଏହି ଅବସ୍ଥାରେ ଦେଖାଯାଏ । କେତେକ ଲକ୍ଷଣ ତୁତନ୍ତ ବାହାରେ ଓ ଆଉ କେତେକ ଆଘାତର କିଛି ଦିନ ପରେ ବାହାରେ । କ୍ରୀଡ଼ା ସମ୍ପର୍କିତ କନ୍‌କସନ ହୋଇଥିବା ପିଲାଙ୍କ ମଧ୍ୟରୁ ୧୦% ଚେତା ହରେଇଥାଆନ୍ତି   । କେତେକ ସ୍ଥଳରେ ଏହା ୪ ସପ୍ତାହ ପର୍ଯ୍ୟନ୍ତ ରହିପାରେ । ସାଧାରଣତଃ ଗାଡ଼ି ଧକ୍କା  , ଦୁର୍ଘଟଣା ପତନ , କ୍ରୀଡ଼ା ଆଘାତ , ସାଇକେଲ ଦୁର୍ଘଟଣା   ଇତ୍ୟାଦି କାରଣରୁ ଏହି ଆଘାତ ହୁଏ । ମଦ୍ୟ ପାନ କଲେ ଏହି ଆଘାତ ହେବାର ସଙ୍କଟ ବଢ଼ିଯାଏ । ମୁଣ୍ଡ ଉପରେ ପ୍ରତ୍ୟକ୍ଷ ଆଘାତ ହେଲେ ବା ଦେହର ଅନ୍ୟ ଅଂଶର ଆଘାତ ସଞ୍ଚାରିତ ହେଲେ ମଧ୍ୟ କନ୍‌କସନ ହୋଇପାରେ । ନିଉରନମାନଙ୍କର ବେଠିକ କାର୍ଯ୍ୟଧାରା ଫଳରେ ଗ୍ଲୁକୋଜ ଆବଶ୍ୟକତା ବଢ଼ିଯାଏ କିନ୍ତୁ ରକ୍ତ ସରବରାହ କମିଯାଏ, ଫଳରେ ଏହି ଅବସ୍ଥା ଉପୁଜେ । ଏହି ରୋଗ ନିର୍ଣ୍ଣୟ ନିମନ୍ତେ ୩୦ ମିନିଟରୁ କମ୍ ଚେତା ଶୂନ୍ୟ ରହିବା, ୨୪ ଘଣ୍ଟାରୁ କମ ସ୍ମରଣ ଶକ୍ତି ହ୍ରାସ ଓ ଗ୍ଲାସଗୋ କୋମା ସ୍କେଲ   ସ୍କୋର ୧୩ରୁ ୧୫ ଥିବା ଆବଶ୍ୟକ । ଏହାଠାରୁ ଅଧିକ ହେଲେ ମଧ୍ୟମ ବା ସାଂଘାତିକ ଆଘାତ ଜନିତ ମସ୍ତିଷ୍କ ଚୋଟ ନିର୍ଣ୍ଣୟ କରାଯାଏ   । ସାଇକେଲ ବା ମୋଟର ସାଇକେଲରେ ଗଲାବେଳେ ସର୍ବଦା ହେଲମେଟ   ବ୍ୟବ‌ହାର କଲେ ପ୍ରତିଷେଧ ହୋଇପାରିବ । ଦିନେ ଦୁଇ ଦିନ ବିଶ୍ରମ ନେବାପରେ ନିଜ କାମ କରିହୁଏ । ଅଧିକ ଦିନ ବିଶ୍ରାମ ନେଲେ ଅଧିକ ଖରାପ ହୁଏ । ପାରାସେଟାମୋଲ ଓ ଏନଏସଏଆଇଡି   ଆଦି ଔଷଧ ଯନ୍ତ୍ରଣା ନିମନ୍ତେ ଦିଆଯାଏ । ଶରୀର ନିୟନ୍ତ୍ରଣ ଅସୁବିଧା ହେଲେ ଫିଜିଓଥେରାପି   ଓ ମନୋଦଶା ଖରାପ ଥିଲେ କଗନିଟିଭ ବିହେଭିଅରାଲ ଥେରାପି   ଦିଆଯାଇପାରେ । ହାଇପରବାରିକ ଅମ୍ଳଜାନ ଥେରାପି   ଓ ଚିରୋପ୍ରାକ୍ଟିକ   ଥେରାପିର ଉପକାରୀତା ପ୍ରମାଣ ମିଳୁନି । ପ୍ରତି ବର୍ଷ ପ୍ରାୟ ୧୦୦୦ ଲୋକରେ ୬ ଜଣ ଏହି ରୋଗରେ ଆକ୍ରାନ୍ତ ହୁଅନ୍ତି । ଆଘାତ ଜନିତ ମସ୍ତିଷ୍କ ଚୋଟ ମଧ୍ୟରୁ ଏହା ଅତି ସାଧାରଣ ରୋଗ । ପୁରୁଷ ଓ ଯୁବା ବୟସର ଲୋକମାନେ ଅଧିକ ଶିକାର ହୁଅନ୍ତି । କନ୍‌କସନ ରୋଗର ଫଳାଫଳ ସାଧାରଣତଃ ଉତ୍ତମ ରହେ । ଗୋଟିଏ କନ୍‌କସନ ପୂର୍ବରୁ ଅନ୍ୟ ଏକ କନ୍‌କସନ ହୋଇ ଭଲ ହୋଇଯାଇଥିଲେ ସଦ୍ୟ କନ୍‌କସନର ଫଳ ନୈରାଶ୍ୟ ଜନ‌କ ହୁଏ । ବାରମ୍ବାର କନ୍‌କସନ ହେଲେ ପରବର୍ତ୍ତୀ ଜୀବନରେ କ୍ରନିକ ଟ୍ରମାଟିକ ଏନସେଫାଲୋପାଥି  , ପାର୍କିନ୍‌ସନ୍ ରୋଗ ବା ଅବସାଦ   ରୋଗ ସଙ୍କଟ ବୃଦ୍ଧି ପାଏ ।
ଏହା ହେଉଛି ଏକ ମେସିନ ଲର୍ଣ୍ଣିଙ୍ଗ୍ ଆଲଗୋରିଦମ ଯେଉଁଥିରେ ପୂର୍ବରୁ ଦିଆଯାଇଥିବା ଇନପୁଟ ଏବଂ ଆଉଟପୁଟ ଯୋଡ଼ି ହିସାବରେ ଏହା ଦିଆଯାଇଥିବା ଇନପୁଟର ଆଉଟପୁଟ ପ୍ରଦାନ କରିଥାଏ । ଜାଣିବା କଥା ସୁପରଭାଇଜଡ ଲର୍ଣ୍ଣିଙ୍ଗ୍ରେ ବିଷୟରେ ଅଧିକ ଜାଣିବା ପୂର୍ବରୁ ମନୁଷ୍ୟର ଦୁଇଟି ମୁଖ୍ୟ ସମସ୍ୟା ବିଷୟରେ ଜାଣିବା ଜରୁରୀ । ମୁଖ୍ୟ ମାନବ ସମସ୍ୟାଗୁଡ଼ିକୁ ମୌଳିକରୂପେ ଦୁଇ ଭାଗରେ ବିଭକ୍ତ କରାହୋଇଛି, ସେଗୁଡ଼ିକ ହେଲା କ୍ଲାସିଫିକେସନ ଏବଂ ରିଗ୍ରେସନ । କ୍ଲାସିଫିକେସନ୍ କ୍ଲାସିଫିକେସନ୍ ଅର୍ଥାତ ବର୍ଗୀକରଣ ହେଉଛି ସେହି ସମସ୍ୟାଗୁଡ଼ିକ ଯାହାକୁ ଆମେ ଏକ ନିର୍ଦ୍ଧିଷ୍ଟ ପ୍ରକାରର ଶ୍ରେଣୀରେ ବିଭକ୍ତ କରାଯାଇପାରୁ । କିଛି ବର୍ଗୀକରଣ ସମସ୍ୟାର ଉଦାହରଣ ନିମ୍ନରେ ଦିଆଗଲା । ଇ-ମେଲଗୁଡ଼ିକୁ ନେଇ ସେଥିରୁ ଭଲ ଏବଂ ଖରାପ ଇ-ମେଲ ବାହାର କରିବା । ମନୁଷ୍ୟମାନଙ୍କର ଏକ ଜିନିଷ ଉପରେ ମତାମତନେଇ ସେଥିରୁ ଭାବ ଉଦ୍ଧାରଣ କରିବା, ଯେପରିକି ଭଲ, ଅତି ଭଲ, ଚଳିବ, ଖରାପ ଏବଂ ଅତି ଖରାପ । ଏହାକୁ ସେଣ୍ଟିମେଣ୍ଟ୍ ଆନାଲିସିସ କୁହାଯାଇଥାଏ । ପୁଞ୍ଜି ବଜାରରେ କୌଣସି ଏକ ସେୟାରର ମୂଲ୍ୟ ବଢିବ ବା କମିବ । ନିମ୍ନରେ କ୍ଲାସିଫିକେସନର କିଛି ଆଲଗୋରିଦମ ଲେଖାଯାଇଛି । ଡିସିସନ ଟ୍ରି ଲଜିସ୍ଟିକ୍ ରିଗ୍ରେସନ୍ ନାଇଭ ବାଏସ କେ ନିଅରେଷ୍ଟ୍ ନେହିବୋରସ୍ ଲିନିଅର୍ ସପୋର୍ଟ ଭେକ୍ଟର୍ କ୍ଲାସିଫାୟାର୍ ରିଗ୍ରେସନ୍ ରିଗ୍ରେସନ୍ ବା ପ୍ରତିପଗମନ ହେଉଛି ସେହି ସମସ୍ୟାଗୁଡ଼ିକ ଯାହାକୁ ଆମେ ଏକ ପୂର୍ବନିର୍ଦ୍ଧିଷ୍ଟ ଶ୍ରେଣୀମାନଙ୍କରେ ବର୍ଗୀକରଣ କରିପାରିବାନି । ଦିଆଯାଇଥିବା କିଛି ତଥ୍ୟରେ ଫଳର ମୂଲ୍ୟ କିଛି ମଧ୍ୟ ହୋଇପାରେ । ବୁଝିବା ନିମିତ୍ତ କେତେକ ଉଦାହରଣ ନିମ୍ନରେ ଦର୍ଶାଯାଇଛି । ଭୁବନେଶ୍ୱର-ପୁରୀ ରାସ୍ତାକଡ଼ରେ ଥିବା ଜମିର ମୂଲ୍ୟ କେତେ ? ଧରାଯାଉ ଏହାର ମୂଲ୍ୟ ୧,୦୦,୦୦୦ରୁ ଆରମ୍ଭ ଏବଂ ୧,୦୦,୦୦,୦୦୦ରେ ଶେଷ । ଏହି କ୍ଷେତ୍ରରେ ମେସିନ ଯେଉଁ ଫଳ ପ୍ରଦାନ କରିବ ତାହାକୁ ଏକ ନିର୍ଦ୍ଧିଷ୍ଟ ବର୍ଗରେ ଶ୍ରେଣୀଭୁକ୍ତ କରିବା କଷ୍ଟ । ହେଲେ ଯଦି ଆମେ ପଚାରିବା  "ଭୁବନେଶ୍ୱର-ପୁରୀ ରାସ୍ତା କଡ଼ରେ ଥିବା ଜମିର ମୂଲ୍ୟ ୫୦,୦୦,୦୦୦ ଉପରେ ନା ତଳେ ?  " ଏଠାରେ ଆମେ ଆଶାକରାଯାଉଥିବା ଫଳକୁ ବର୍ଗୀକରଣ କରିଛୁ ତେଣୁ ଏହା କ୍ଲାସିଫିକେସନ୍ ସମସ୍ୟା ଅଟେ, କିନ୍ତୁ ପ୍ରଥମ ପ୍ରଶ୍ନଟି ରିଗ୍ରେସନ୍ ସମସ୍ୟା ଅଟେ । ପୁଞ୍ଜି ବଜାରରେ କୌଣସି ଏକ ସେୟାରର ମୂଲ୍ୟ କେତେ ବଢିବ ବା କେତେ କମିବ । ନିମ୍ନରେ ରିଗ୍ରେସନର କିଛି ଆଲଗୋରିଦମ ଲେଖାଯାଇଛି । ଲିନିୟର ରିଗ୍ରେସନ୍ ରିଗ୍ରେସନ୍ ଟ୍ରିଜ୍ ସପୋର୍ଟ ଭେକ୍ଟର୍ ରିଗ୍ରେସନ୍ ବିଭିନ୍ନ ଆଲଗୋରିଦମ ଡିସିସନ ଟ୍ରି ଲଜିସ୍ଟିକ୍ ରିଗ୍ରେସନ୍ ନାଇଭ ବାଏସ କେ ନିଅରେଷ୍ଟ୍ ନେହିବୋରସ୍ ଲିନିଅର୍ ସପୋର୍ଟ ଭେକ୍ଟର୍ କ୍ଲାସିଫାୟାର୍ ଲିନିୟର ରିଗ୍ରେସନ୍ ରିଗ୍ରେସନ୍ ଟ୍ରିଜ୍ ସପୋର୍ଟ ଭେକ୍ଟର୍ ରିଗ୍ରେସନ ଅନସୁପରଭାଇଜଡ ଲର୍ଣ୍ଣିଙ୍ଗ୍ ମଧ୍ୟରେ ଥିବା ତଫାତ ସୁପରଭାଇଜଡ ଲର୍ଣ୍ଣିଙ୍ଗ୍ରେ ଚିହ୍ନିତ ତଥ୍ୟ ଆବଶ୍ୟକ ହେଉଥିଲାବେଳେ, ଅନସୁପରଭାଇଜଡ ଲର୍ଣ୍ଣିଙ୍ଗ୍ରେ କୌଣସି ଚିହ୍ନିତ ତଥ୍ୟ ଆବଶ୍ୟକ ନୁହେଁ ।
ଦେବେନ ମିଶ୍ର  (ମୃତ୍ୟୁ: ୧୫ ଅଗଷ୍ଟ ୨୦୨୨) ଜଣେ ଓଡ଼ିଆ କଥାଚିତ୍ର ସମ୍ପାଦକ ଥିଲେ  । ତାଙ୍କ ସମ୍ପାଦିତ ପ୍ରଥମ ଓଡ଼ିଆ ଚଳଚ୍ଚିତ୍ର ଥିଲା ଯୋର ଯା 'ର ମୂଲକ ତାର । ଏହାପରେ ସେ ପୁଅ ମୋର କଳା ଠାକୁର, ପରଦେଶୀ ଚଢ଼େଇ, କାଶିଆ କପିଳା, ଉଦଣ୍ଡୀ ସୀତା, ରଣଭୂମି ଭଳି ଅନେକ ଲୋକପ୍ରିୟ ଚଳଚ୍ଚିତ୍ରର ସମ୍ପାଦନା କରିଥିଲେ । ତାଙ୍କ ସମ୍ପାଦନାରେ ଶେଷ ଓଡ଼ିଆ କଥାଚିତ୍ର ଥିଲା ଜୀବନର ଚଲାପଥେ, ଯାହାକି ଡିସେମ୍ବର ୨୦୧୮ରେ ମୁକ୍ତିଲାଭ କରିଥିଲା । ସେ ୧୫ ଅଗଷ୍ଟ ୨୦୨୦ରେ ୬୨ ବର୍ଷ ବୟସରେ ହୃଦଘାତରେ ମୃତ୍ୟୁବରଣ କରିଥିଲେ । ଚଳଚ୍ଚିତ୍ର ସମ୍ପାଦନା ଦେବନ ୧୯୮୬ ମସିହାରେ ଓଡ଼ିଆ କଥାଚିତ୍ର ଜଗତରେ ଚଳଚ୍ଚିତ୍ର ସମ୍ପାଦନା କାର୍ଯ୍ୟ ଆରମ୍ଭ କରିଥିଲେ । ତାଙ୍କ ସମ୍ପାଦିତ ପ୍ରଥମ ଓଡ଼ିଆ କଥାଚିତ୍ର ଥିଲା ଯୋର ଯା 'ର ମୂଲକ ତାର । ଏହାପରେ ସେ ୧୯୮୭ ମସିହାର କଥାଚିତ୍ର ଚକା ଆଖି ସବୁ ଦେଖୁଛିର ସମ୍ପାଦନା କରିଥିଲେ । ପରବର୍ତ୍ତୀ ସମୟରେ ସେ ପୁଅ ମୋର କଳା ଠାକୁର, ରଜନୀଗନ୍ଧ, ଆସୁଛି ମୋ କାଳିଆ ସୁନା, ଦଇବ ଦଉଡ଼ି, ପରଦେଶୀ ଚଢ଼େଇ, ମା ମତେ ଶକ୍ତି ଦେ, ଚକାଡୋଳା କରୁଛି ଲୀଳା, ଉଦଣ୍ଡୀ ସୀତା ଆଦି କଥାଚିତ୍ରର ସମ୍ପାଦନା କରିଥିଲେ । ସେ ୮୦ଟିରୁ ଉର୍ଦ୍ଧ୍ୱ କଥାଚିତ୍ର ସମ୍ପାଦନା କରିଛନ୍ତି । ସମ୍ପାଦିତ ଚଳଚ୍ଚିତ୍ର ମୃତ୍ୟୁ ଦେବେନ ମିଶ୍ର ୨୦୨୦ ମସିହାର ଅଗଷ୍ଟ ମାସ ୧୫ ତାରିଖରେ ହୃଦଘାତରେ ପ୍ରାଣ ହରାଇଥିଲେ । ୧୫ ତାରିଖ ଦିନ ସନ୍ଧ୍ୟା ପାଖାପାଖି ସାଢ଼େ ୬ଟା ବେଳେ ସେ ହୃଦଘାତରେ ଆକ୍ରାନ୍ତ ହୋଇଥିଲେ ଏବଂ ରାତି ପାଖାପାଖି ସାଢ଼େ ୮ଟା ସମୟରେ ମୃତ୍ୟୁବରଣ କରିଥିଲେ ।
ଇଟିଲି    (ଇଂରାଜି ଭାଷା)ରେ  ( : ), ଏକ ଦକ୍ଷିଣ-ଭାରତୀୟ ବ୍ୟଞ୍ଜନ ଅଟେ  । ଏହା ଧଳା ରଙ୍ଗର ନରମ, ଫୁଲକା ଓ ୨-୩ ଇଞ୍ଚ ବ୍ୟାସ ଯୁକ୍ତ ହୋଇଥାଏ । ଏହା ଭାରତୀୟ ଉପ-ମହାଦ୍ୱୀପର ସମଗ୍ର ଭାରତ ଓ ଉତ୍ତର ଶ୍ରୀଲଙ୍କାରେ ଜଳଖିଆ ଭାବେ ଖିଆଯାଏ । ଏହି କେକ ସଦୃଶ ପିଠା ମୁଖ୍ୟତଃ ବଜାରରେ ମିଳୁଥିବା ସ୍ୱତନ୍ତ୍ର  "ଇଟିଲି ଛାଞ୍ଚ" ରେ ପ୍ରସ୍ତୁତ କରାଯାଏ । ଇଟିଲିକୁ ବିଶ୍ୱର ସର୍ବୋଚ୍ଚ ସ୍ୱାସ୍ଥ୍ୟ ବର୍ଦ୍ଧକ ଖାଦ୍ୟ ବୋଲି ବିଶ୍ୱାସ କରାଯାଏ । ଇଟିଲିର ବହୁ ପ୍ରକାର ଭିନ୍ନତା ରହିଛି, ଯେଉଁଥିରେ ରାଭା ଇଟିଲି ସାମିଲ ରହିଛି । ଏହା ସୁଜିରୁ ପ୍ରସ୍ତୁତ ହୋଇଥାଏ । କ୍ଷେତ୍ରୀୟ ରୂ ପରେ ଓଡ଼ିଶାରେ ସନ୍ନା, କୋଙ୍କଣ ଓ ଏଣ୍ଡୁରି ପିଠା ସାମିଲ ରହିଛି । ଇତିହାସ ଇଟିଲିର ଦକ୍ଷିଣ ଭାରତୀୟ ଭୋଜନରେ ଲମ୍ବା ଇତିହାସ ରହିଛି । ଏହାର ଉଲ୍ଲେଖ ଶିବକୋଟ ଆଚାର୍ଯ୍ୟଙ୍କ  "କନ୍ନଡ଼"  ପ୍ରଲେଖରେ ୯୨୦ ରେ ମିଳିଥାଏ, ଓ ଜଣାଯାଏ କି,ଏହା କେବଳ ଚୋପାଛଡା ବିରିର ବଟା ମିଶ୍ରଣରୁ ପ୍ରସ୍ତୁତ କରାଯାଏ । ଚମ୍ବୁଦରାୟ-ଦ୍ୱିତୀୟ, ପ୍ରାଚୀନତମ କନ୍ଣଡ ବିଶ୍ୱକୋଷ ଲୋକପ୍ରକାରର ରଚୟିତା ସଂ ୧୦୨୫ ମସିହାରେ ଇଟିଲି ପ୍ରସ୍ତୁତିର ବିଧି ବର୍ଣ୍ଣନା କରିଛନ୍ତି । କଳାବିରିକୁ ଗୋଟିଏ ରାତି ପାଣିରେ ବତୁରାଇ ପରେ ତାହାକୁ ବାଟି ସେଥିରେ ଦହି ଓ ମସଲା ମିଶାଇ ଏକ ସ୍ୱତନ୍ତ୍ର ଇଟିଲି ଛାଞ୍ଚରେ ପ୍ରସ୍ତୁତ କରାଯାଏ । କନ୍ଣଡ଼ ରାଜା ଏବଂ ଜ୍ଞାନୀ  "ସୋମେଶ୍ୱେ ତୃତୀୟ"  ବର୍ତ୍ତମାନ କର୍ଣ୍ଣାଟକରେ ରାଜ କରୁଛନ୍ତି । ସେ ମଧ୍ୟ ନିଜ ବିଶ୍ୱକୋଷରେ ଇଟିଲିକୁ ସ୍ଥାନ ଦେଇଛନ୍ତି । ଏହି କୋଷକୁ ସେ ମାନସୋଲ୍ଲାସ ନାମରେ ୧୧୩୦ଇଂରେ ବନେଇଥିଲେ । ସେଥିରେ ଚାଉଳକୁ ମିଶାଇବାର କୌଣସି ମଧ୍ୟ ଜ୍ଞାତ ସତ୍ରହବିଂ ଶତାବ୍ଦୀ ପର୍ଯ୍ୟନ୍ତ ମିଳିନଥିଲା । ପରେ ଖୋଜା ହେବାପରେ ଜଣାପଡିଲା କି, ଚାଉଳ ମିଶାଇବାଦ୍ୱାରା କିଣ୍ୱନ ପ୍ରକ୍ରୀୟାର ଗତି ଧରିଥାଏ । ହୁଏତ ସାମଗ୍ରୀରେ କିଛି ପରିବର୍ତ୍ତନ ଆସିଥାଏ କିନ୍ତୁ ପାକବିଧି ସମାନ ଅଟେ । ପ୍ରସ୍ତୁତୀ ପ୍ରଥମେ ଚାଉଳ ଓ ବିରିକୁ ୫-୬ ଘଣ୍ଟା ପାଣିରେ ବତୁରାଇ ରଖାଯାଉ । ପରେ ଚାଉଳ ଓ ବିରିକୁ ଭଲଭାବେ ଧୋଇ ଭଲଭାବେ ଗ୍ରାଇଣ୍ଡିଙ୍ଗ କରିଦିଆଯାଉ । ପରେ ସେଥିରେ ଆବଶ୍ୟକ ଅନୁଯାଇ ଲୁଣ ପକାଇ ଭଲଭାବେ ଘାଣ୍ଟି ୧-୨ ଘଣ୍ଟା ରଖିଦିଆଯଉ । ଇଟିଲି ଛାଞ୍ଚରେ କିଛି ପାଣିଦେଇ ଚୁଲାରେ ବସାଇ ଫୁଟାଇ ଦିଆଯାଉ । ପରେ ସେହି ଛାଞ୍ଚରେ ତେଲଦେଇ ପ୍ରସ୍ତୁତ ଆଣକୁ ପକେଇ ୧୦-୨୫ ମିନିଟ ପର୍ଯ୍ୟନ୍ତ ଢାଙ୍କୁଣି ଘୋଡାଇ ଦିଆଯାଉ । ଇଟିଲିକୁ ନଡିଆ ପୂର ଦେଇ ମଧ୍ୟ ପ୍ରସ୍ତୁତ କରାଯାଇ ପାରେ । ଅନ୍ୟ ଏକ ପାରମ୍ପରିକ ଉପାୟ ରୂପେ ଇଟିଲିକୁ ପତ୍ର ସାହାଯ୍ୟରେ ମଧ୍ୟ ପ୍ରସ୍ତୁତ କରାଯାଏ । ଇଟିଲି ପ୍ରସ୍ତୁତି ପ୍ରଣାଳୀ ପରସା ସାଧାରଣତଃ ସାଧା ଇଟିଲିର ସ୍ୱାଦ ହାଲୁକା ହୋଇଥାଏ , ଏଥିପାଇଁ ଏକ ମସଲାର ଆବଶ୍ୟକତା ମନେକରିଥାଏ । ଏହାକୁ ପ୍ରାୟତଃ ସମ୍ବର ସହିତ ପରସା ଯାଏ । କିନ୍ତୁ କିଛି କ୍ଷେତ୍ରରେ ବ୍ୟକ୍ତିଗତ ସ୍ୱାଦ ଅନୁଯାଇ ପ୍ରାୟ ଭିନ୍ନ ହୋଇଥାଏ । ସେଥିପାଇଁ ଏହାକୁ ନଡିଆ ଚଟଣୀ, ପୁଦିନା ଚଟଣୀ କିମ୍ବା ମସଲା ଯୁକ୍ତ ତରକାରୀ କିମ୍ବା ଡାଲେମା ସହିତ ପରସା ଯାଏ ।
ନେଲାରାବାଇନ  (ଇଂରାଜୀ ଭାଷାରେ ), ଆରାନନ ଏବଂ ଆଟ୍ରିଆନ୍ସ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଟି-ସେଲ୍ ଆକ୍ୟୁଟ ଲିମ୍ଫୋବ୍ଲାଷ୍ଟିକ ଲିଉକେମିଆ  ଏବଂ ଟି-ସେଲ୍ ଲିମ୍ଫୋବ୍ଲାଷ୍ଟିକ୍ ଲିମ୍ଫୋମା  ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ଯେତେବେଳେ ଅନ୍ୟ ସମସ୍ତ ଚିକିତ୍ସା ଫଳପ୍ରଦ ହୁଏ ନାହିଁ, ସେତେବେଳେ ଏହା ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ, ନିଦ୍ରାଳୁ ଭାବ, ମୁଣ୍ଡବିନ୍ଧା, କାଲୁଆ, ଜ୍ୱର, ଫୁଲା ଏବଂ ବାନ୍ତି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଦ୍ୱନ୍ଦ୍ୱ, ବାତ, ଟ୍ୟୁମର ଲାଇସିସ୍ ସିଣ୍ଡ୍ରୋମ ଏବଂ ପେରିଫେରାଲ୍ ନିଉରୋପାଥି ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ଆଣ୍ଟିମେଟାବୋଲାଇଟ୍ ଯାହା ଗୁଆନାଇନ‌କୁ ବଦଳାଇଥାଏ ଏବଂ ନୂତନ ଡିଏନଏ ତିଆରିରେ ବାଧା ସୃଷ୍ଟି କରିଥାଏ । ୨୦୦୫ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ନେଲାରାବାଇନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୫୦ ମିଗ୍ରା ବିଶିଷ୍ଟ ଛଅଟି ଭାଏଲର ମୂଲ୍ୟ୧୩୦୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୬୦୦ ଡଲାର ଅଟେ । ୨୦୨୧ରେ ଯୁକ୍ତରାଷ୍ଟ୍ରରେ ଏହାର ଏକ ଜେନେରିକ୍ ସଂସ୍କରଣ ଅନୁମୋଦିତ ହୋଇଥିଲା ।
ଚାନ୍ଦାଉସି ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ମୋରଦବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଚାନ୍ଦାଉସି ୨୮.୪୫୩୦ ଉତ୍ତର ଅକ୍ଷାଂଶ ଓ ୭୮.୭୮୨୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଚାନ୍ଦାଉସି ସହରର ମୋଟ ଜନସଂଖ୍ୟା ୧୦୩୭୫୭ ଅଟେ । ସେଥି ମଧ୍ୟରୁ ୫୩.୧୭% ଜଣ ପରୁଷ ହୋଇଥିବା ବେଳେ ୪୬.୮୩% ଜଣ ନାରୀ ଅଟନ୍ତି । ଚାନ୍ଦାଉସିର ସାକ୍ଷରତା ହାର ୫୮.୧୫% ଅଟେ । ଏହା ଜାତୀୟ ହାରଠାରୁ ୬.୬୯% ପ୍ରତିଶତ କମ ଅଟେ । ସେଥିରୁ ୩୩.୨୧% ପ୍ରତିଶତ ପୁରୁଷ ଓ ୨୪.୯୩% ନାରୀ ଅଟନ୍ତି । ୧୪.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଚାନ୍ଦାଉସିର ସରକାରୀ ଭାଷା ଅଟେ ।
ଜଟଣୀ,  (କ୍ରମାଙ୍କ: ୧୧୫) ଖୋର୍ଦ୍ଧା ଜିଲ୍ଲା, ଓଡ଼ିଶାର ଏକ ବିଧାନ ସଭା ନିର୍ବାଚନ ମଣ୍ଡଳୀ ଅଟେ  । ଏହି ନିର୍ବାଚନ ମଣ୍ଡଳୀରେ ଜଟଣୀ ପଞ୍ଚାୟତ ସହିତ ଅନ୍ୟ ଛଅଟି ଗ୍ରାମ ପଞ୍ଚାୟତ ମଧ୍ୟ ଅନ୍ତର୍ଭୁକ୍ତ ଅଟେ । ସେଗୁଡ଼ିକ ହେଲା ଖୋର୍ଦ୍ଧା ପଞ୍ଚାୟତର: ଗଡ଼ହଳଦିଆ କେରାଙ୍ଗ ମାଳିପୁର ଟାଙ୍ଗିଆପଦା ପୂବୁସାହି ଏବଂ ନଳିପଡ଼ା-ଅର୍ଜୁନପୁର ଭୁବନେଶ୍ୱର ପଞ୍ଚାୟତର ତିନୋଟି ଗ୍ରାମପଞ୍ଚାୟତର ନିମ୍ନୋକ୍ତ ଅଞ୍ଚଳ: ପ୍ରଧାନସାହି ଚନ୍ଦକା ଦାରୁଠେଁଙ୍ଗ ଅନ୍ଧାରୁଆ ପାଇକରାପୁର ମେଣ୍ଢାଶାଳ ଟମାଣ୍ଡୋ ନାନପୁତ କଣ୍ଟାବାଡ଼ ଏବଂ ପାତ୍ରପଡା ନିର୍ବାଚିତ ବିଧାୟକଗଣ ୧୯୭୪ ମସିହାରୁ ୨୦୧୯ ମଧ୍ୟରେ ମୋଟ ଏଗାରଟି ନିର୍ବାଚନ ଅନୁଷ୍ଠିତ ହୋଇଥିଲା ।
ତ୍ରିଲୋଚନ କାନୁନଗୋ  (୧୨ ସେପ୍ଟେମ୍ବର ୧୯୪୦ - ୨୧ ଅପ୍ରେଲ ୨୦୨୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୭୧ ଓ ୧୯୮୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଗୋବିନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୪ ମସିହାରେ ସେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୯୯ ଭାରତୀୟ ସାଧାରଣ ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଜଗତସିଂହପୁର ଲୋକ ସଭା ନିର୍ବାଚନ ମଣ୍ଡଳୀରୁ ୧୩ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତ୍ରିଲୋଚନ କାନୁନଗୋ ୧୯୪୦ ମସିହାର ସେପ୍ଟେମ୍ବର ମାସ ୧୨ ତାରିଖରେ କଟକ ଜିଲ୍ଲା ବଡ଼ମୂଳେଇ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରେମାନନ୍ଦ କାନୁନଗୋ ଏବଂ ପତ୍ନୀଙ୍କ ନାମ ଅଗୁସ୍ତୀ କାନୁନଗୋ । ତ୍ରିଲୋଚନଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ତ୍ରିଲୋଚନ କାନୁନଗୋ ଓଡ଼ିଶା ରାଜନୀତିରେ ଭାରତୀୟ ଜାତୀୟ, ବିଜୁ ଜନତା ଦଳ ଓ କଂଗ୍ରେସ  (ଆର୍)ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ ଏବଂ ଭାରତୀୟ ସଂସଦ ଲୋକ ସଭାର ଜଣେ ସାଂସଦ ଭାରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ୨୦୨୩ ମସିହା ଅପ୍ରେଲ ମାସ ୨୧ ତାରିଖରେ ଭୁବନେଶ୍ୱରସ୍ଥିତ ଏକ ଘରୋଇ ଡାକ୍ତରଖାନାରେ ଚିକିତ୍ସାଧିନ ଥିବା ଅବସ୍ଥାରେ ତାଙ୍କର ପରଲୋକ ଘଟିଥିଲା । ମୃତ୍ୟୁବେଳକୁ ତାଙ୍କୁ ୮୨ ବର୍ଷ ବୟସ ହୋଇଥିଲା ।
ପ୍ରିୟଦର୍ଶୀ ମିଶ୍ର ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପ୍ରିୟଦର୍ଶୀ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଭୁବନେଶ୍ୱର ଉତ୍ତର ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ପ୍ରିୟଦର୍ଶୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଭେରିସିଗୁଆଟ, ଅନ୍ୟ ବେପାର ନାମ ଭେର୍କୁଭୋ, ହେଉଛି ଏକ ଔଷଧ ଯାହା ଅଧୁନା ଖରାପ ଦିଗକୁ ଗତି କରୁଥିବା ହୃତ୍‌ପିଣ୍ଡ ସମ୍ପର୍କୀୟ ମୃତ୍ୟୁ ଓ ଡାକ୍ତରଖାନାରେ ଭର୍ତ୍ତି ହେବାର ଆଶଙ୍କା ହ୍ରାସ କରିବା ନିମନ୍ତେ ହୃଦଘାତରେ ବ୍ୟବହୃତ ଏକ ଔଷଧ । ଏହା କେବଳ ୪୫%ରୁ କମ୍ ଇଜେକସନ ଭଗ୍ନାଂଶ ଥିବା ଲୋକଙ୍କଠାରେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ ଏବଂ ନିମ୍ନ ଲୋହିତ ରକ୍ତ କଣିକା ଅନ୍ତର୍ଭୁକ୍ତ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଦ୍ରବଣସମ୍ପନ୍ନ ଗୁଆନିଲେଟ୍ ସାଇକ୍ଲେଜ୍   ଉତ୍ତେଜକ, ଏବଂ ଏହି ଶ୍ରେଣୀର ଅନ୍ୟ ଔଷଧ ସହିତ ବ୍ୟବହାର କରାଯିବା ଅନୁଚିତ । ୨୦୨୧ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭେରିସିଗୁଆଟ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ମାସକୁ ଏହି ଔଷଧ ପିଛା ପ୍ରାୟ ୬୧୫ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ପ୍ରାୟ ୧୦୦ ପାଊଣ୍ଡ ।
ରବର୍ଟ୍ ଜନ୍ ଡାଓନି ଜୁନିୟର୍ (ଜନ୍ମ ଅପ୍ରିଲ୍ ୪, ୧୯୬୫) ଜଣେ ଆମେରିକିୟ ଅଭିନେତାତାଙ୍କ ବୃତ୍ତି ଜୀବନ ଯୌବନ ସମୟରେ ସମାଲୋଚନା ମୂଳକ ଏବଂ ଜନପ୍ରିୟ ରହିଥିଲା ଏବଂ ଯାହାକି ଅପବ୍ୟବହାର ଏବଂ ଆଇନ ଅସୁବିଧା ମଧ୍ୟ ଏବଂ ମଧ୍ୟମ ବୟସରେ ବାଣିଜ୍ୟିକ ଉନ୍ନତି ଦେଇ ଗତି କରିଥିଲା। ୨୦୧୨ରୁ ୨୦୧୫ ପର୍ଯ୍ୟନ୍ତ ସେ ଲଗାତାର୍ ୩ ବର୍ଷ ପର୍ଯ୍ୟନ୍ତ ଡାଓନି ସବୁଠାରୁ ଅଧିକ ବେତନ ପାଉଥିବା ଅଭିନେତା ମାନଂକ ମଧ୍ୟରେ ଫୋର୍ବସ୍ର ସୂଚୀରେ ସବୁଠାରୁ ଉପରେ ଥିଲେ ,ଜୁନ୍ ୨୦୧୪ରୁ ଜୁନ୍୨୦୧୫ ମଧ୍ୟରେ ତାଙ୍କ ଅନୁମାନିକ ଆୟ ୮୦ ମିଲିୟନ୍ ଡଲାର୍ ଥିଲା ୫ ବର୍ଷ ବୟସରେ ପ୍ରଥମ ଥର ପାଇଁ ନିଜ ବାପାଙ୍କ ଚଳଚ୍ଚିତ୍ର ପାଉଣ୍ଡ (୧୯୭୦)ରେ ଆସିଥିଲେ, ସେ ଏପରି ରୋଲରେ ଆସୁଥିଲେ ଯାହାକି ବ୍ରାଟ୍ ପାକ ସହିତ ସହଯୋଗି ଥିଲା, ଯେପରିକି କୈଶୋର ସାଇ ଫାଇ ମଜାକର ବ୍ୟୁଅର୍ଡ଼ ସାଇନ୍ସ (୧୯୮୫) ଏବଂ ଡ୍ରାମା ଲେସ୍ ଦ୍ୟାନ ଜ଼ିରୋ ୧୯୮୭ । ଅଲଗା ଚଳଚ୍ଚିତ୍ର ଯେଉଁଥିରେ ସେ ଦେଖା ଦେଇଥିଲେ ତା ମଧ୍ୟରେ ଆକ୍ସନ କମେଡି ଏୟାର ଆମେରିକା (୧୯୯୦), କମେଡି ସୋପଡିସ (୧୯୯୧), ଏବଂ ଅପରାଧ ଚଳଚ୍ଚିତ୍ର ନେଚର ବର୍ନ କିଲ୍ଲର ୧୯୯୪ ।ସେ ୧୯୯୨ରେ ଚଳଚ୍ଚିତ୍ର ଚାପଲିନ୍ରେ ଚାର୍ଲି ଚାପଲିନ୍ ରୂପେ ଦେଖା ଦେଇଥିଲେ, ଯାହାକି ତାଙ୍କୁ ଏକାଡେମୀ ଆୱାର୍ଡ ଫର ବେଷ୍ଟ ଏକ୍ଟର ପାଇଁ ନୋମିନିତ କରାଇଥିଲା ଏବଂ ସେ ଏହି ଚଳଚ୍ଚିତ୍ର ପାଇଁ ବଫ୍ତା ଆୱାର୍ଡ ଫର ବେଷ୍ଟ ଏକ୍ଟର ପାଇଥିଲେ। ୨୦୦୦ ମସିହାରେ କାଲିଫୋର୍ନିଆ ସବସ୍ତାନସ୍ ଆବୟୁଜ ଟ୍ରିଟମେଂଟ୍ ଫ୍ୟସିଲିଟି ଏବଂ ସ୍ଟେଟ୍ ପ୍ରିଜନ୍ ଯେଉଁଠାରେ ସେ ନିଶାଦ୍ରବ୍ୟ ମାମଲାରେ ଗିରଫ୍ ହୋଇ ଥିଲେ,ସେଠାରୁ ବାହାରିବା ପରେ ଡାଓନି ଏଲି ମାକବିଲ୍ ନାମକ ଟିଭି ଶୋରେ କଲିସ୍ତା ଫ୍ଲୋକ୍ହାର୍ଟ୍କଂ ପ୍ରେମର ଅଭିନୟ କରିଥିଲେଏହା ତାଙ୍କୁ ଗୋଲ୍ଦେନ୍ ଗ୍ଲୋବ୍ ଆବର୍ଡ଼ ଦେଇଥିଲାତାଙ୍କର ଚରିତ୍ରକୁ ବାହାର କରି ଦିଆଗଲା ଯେତେବେଳେ ସେ ୨୦୦୦ ମସିହାର ଶେଷ ଏବଂ ୨୦୦୧ ମସିହାର ଆରମ୍ଭରେ ଦୁଇଥର ପାଇଁ ନିଶାଦ୍ରବ୍ୟ ପାଇଁ ଗିରଫ୍ ହୋଇଥିଲେକୋର୍ଟ୍ଦ୍ୱାରା ଅର୍ଡର୍ ହୋଇଥିବା ନିଶା ଚିକିତ୍ସା ପ୍ରୋଗ୍ରାମ୍ର ଶେଷ ରହଣୀ ପରେ ସେ ଗମ୍ଭୀର ହୋଇଯାଇଥିଲେ
ବାଗାହା ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ପଶ୍ଚିମ୍ ଚମ୍ପରନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାଗାହା ୨୭.୦୯୯୨ ଉତ୍ତର ଅକ୍ଷାଂଶ ଓ ୮୪.୦୯୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାଗାହା ସହରର ମୋଟ ଜନସଂଖ୍ୟା ୯୧୩୮୩ ଅଟେ । ସେଥି ମଧ୍ୟରୁ ୫୩.୦୨% ଜଣ ପରୁଷ ହୋଇଥିବା ବେଳେ ୪୬.୯୮% ଜଣ ନାରୀ ଅଟନ୍ତି । ବାଗାହାର ସାକ୍ଷରତା ହାର ୩୮.୩୬% ଅଟେ । ଏହା ଜାତୀୟ ହାରଠାରୁ ୨୬.୪୮% ପ୍ରତିଶତ ଅଧିକ ଅଟେ । ସେଥିରୁ ୨୫.୧୩% ପ୍ରତିଶତ ପୁରୁଷ ଓ ୧୩.୨୩% ନାରୀ ଅଟନ୍ତି । ୧୮.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ବାଗାହାର ସରକାରୀ ଭାଷା ଅଟେ ।
ନବୀନ ନନ୍ଦ  (ଜନ୍ମ: ୮ ଫେବୃଆରୀ୧୯୫୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ନବୀନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୦ ଓ ୨୦୦୯ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ଗଁଦିଆ ଓ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନବୀନ ୧୯୫୯ ମସିହାର ଫେବୃଆରୀ ମାସ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହାଟ କିଶୋର ନନ୍ଦ ଓ ପତ୍ନୀଙ୍କ ନାମ ରଞ୍ଜିତା ନନ୍ଦ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ନବୀନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ରାଷ୍ଟ୍ରବାଦୀ କଂଗ୍ରେସ ପାର୍ଟି ଓ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ରୁବି  "ରିଭ୍କା"  ଡାନିଏଲ  ହିବୃ  " ; ମାଲାୟାଲମ:           ଡିସେମ୍ବର ୧୯୧୨ - ୨୩ ସେପ୍ଟେମ୍ବର ୨୦୦୨  ଭାରତୀୟ ନୌସେନାର ପ୍ରଥମ ମାଲାୟାଲୀ ମହିଳା ଏବଂ ଏକ ପୁସ୍ତକ ପ୍ରକାଶ କରିଥିବା ପ୍ରଥମ କୋଚିର ଇହୁଦୀ ମହିଳା ଥିଲେ । ୧୯୮୨ ୧୯୯୯ ବର୍ଷ ମଧ୍ୟରେ ଡାନିଏଲ ୧୨୦ରୁ ଅଧିକ ଜୁଡିଓ-ମାଲାୟାଲମ ମହିଳା ଗୀତକୁ ଇଂରାଜୀରେ ଅନୁବାଦ କରିଥିଲେ । ତାଙ୍କ ଅନୁବାଦର ପ୍ରୟାସ କୋଚି ଇହୁଦୀ ସମ୍ପ୍ରଦାୟ ମଧ୍ୟରେ ଗୀତଗୁଡ଼ିକୁ ଅନୁବାଦ ଏବଂ ବିଶ୍ଳେଷଣ କରିବା ପାଇଁ ଏକ ଆନ୍ତର୍ଜାତୀୟ ପ୍ରକଳ୍ପର ମାର୍ଗ ଦେଖାଇଥିଲା । ପ୍ରାରମ୍ଭିକ ଜୀବନ ରୁବି ଡାନିଏଲ ଭାରତର କୋଚିରେ ଜନ୍ମଗ୍ରହଣ କରିଥିଲେ ଏବଂ ସେ ଏଲିୟାହୁ ହେ ଡାନିଏଲ ଏବଂ ଲେହ ଜାଫେଥ ଡାନିଏଲଙ୍କ ଜ୍ୟେଷ୍ଠ ସନ୍ତାନ ଥିଲେ । ତାଙ୍କ ପିତା ଏଲିୟାହୁ ହେ ଡାନିଏଲ, କୋଚିକୁ ଏର୍ନାକୁଲମ ସହିତ ସଂଯୋଗ କରୁଥିବା ଡଙ୍ଗା ପାଇଁ ଟିକେଟ ବିକ୍ରି କରୁଥିଲେ । ରୁବିଙ୍କର ଦୁଇଟି ସାନ ଭଉଣୀ ଥିଲେ - ବିଙ୍ଗଲି ଏବଂ ରାହେଲ । ରୁବି ତାଙ୍କ ଅଜା-ଆଇ, ଏଲିୟାହୁ ଏବଂ ରିଭ୍କା ଜାଫେଥଙ୍କ ସହିତ ମଧ୍ୟ ରହୁଥିଲେ । ରୁବି ଡାନିଏଲ ଉଭୟ ସ୍ଥାନୀୟ ସରକାରୀ ବିଦ୍ୟାଳୟରେ ବାଳିକା ଏବଂ ଇହୁଦୀ ବିଦ୍ୟାଳୟରେ ଉତ୍କର୍ଷ ପ୍ରଦର୍ଶନ କରିଥିଲେ, ଯେଉଁଠାରେ ସେ ପ୍ରତିଦିନ ସକାଳେ ଏବଂ ଅପରାହ୍ନରେ ହିବ୍ରୁ, ତୋରା ଏବଂ ଲିଟୁର୍ଜି ଅଧ୍ୟୟନ କରିଥିଲେ । ସେ ସେଠାରେ ଉଚ୍ଚ ବିଦ୍ୟାଳୟ ସମାପ୍ତ କରି ସେଣ୍ଟ ଟେରେସା କଲେଜରେ ଏକ ବର୍ଷ ଅଧ୍ୟୟନ କରିଥିଲେ । ସେହି ବର୍ଷ ତାଙ୍କ ପିତା ଏବଂ ଜେଜେବାପାଙ୍କ ମୃତ୍ୟୁ ପରେ ସେ ସେଣ୍ଟ ଟେରେସା କଲେଜ ଛାଡିଥିଲେ । ୧୯୯୦ ଦଶକ ମଧ୍ୟରେ ସେ ପ୍ରାୟ ୧୩୦ଟି ଗୀତ ଅନୁବାଦ କରିଥିଲେ, ଯାହାକି ଇହୁଦୀ ମହିଳାମାନଙ୍କଦ୍ୱାରା ଇଂରାଜୀରେ ଗାନ କରାଯାଇଥିଲା । ସୈନ୍ୟ ବୃତ୍ତି ରୁବି ଡାନିଏଲ ସୈନ୍ୟବାହିନୀରେ ସାମିଲ ହୋଇଥିଲେ ଏବଂ ଭାରତର ସଶସ୍ତ୍ର ବାହିନୀରେ କାର୍ଯ୍ୟ କରିଥିଲେ । ସେ କେବଳ ସେହି ସମୟରେ ଭାରତୀୟ ସେନାରେ ଥିବା ଅଳ୍ପ କେତେକ ମହିଳାଙ୍କ ମଧ୍ୟରୁ ଜଣେ ନୁହଁନ୍ତି ବରଂ ଆଧୁନିକ ଭାରତୀୟ ଇତିହାସରେ ପ୍ରଥମ ଇହୁଦୀ ଭାରତୀୟ ମହିଳା ଏବଂ ପ୍ରଥମ ମାଲାୟାଲୀ ଭାବରେ ମଧ୍ୟ ଉଲ୍ଲେଖନୀୟ । ସେ ସରକାରୀ ସେବାରେ ପନ୍ଦର ବର୍ଷରୁ ଅଧିକ ସମୟ ଧରି ହାଇକୋର୍ଟ, ଜିଲ୍ଲା କୋର୍ଟ ମୁନ୍ସିଫ କୋର୍ଟରେ କିରାଣୀ ଭାବରେ କାର୍ଯ୍ୟ କରିଥିଲେ ଏବଂ ୧୯୪୪ ୧୯୪୬ ମସିହାରୁ ମହିଳା ରୟାଲ ଇଣ୍ଡିଆନ ନୌସେନାରେ ଚାକିରି କରିଥିଲେ ।
ବିନିତା ଟୋପ ଭାରତୀୟ ମହିଳା ହକି ଦଳ ଓ ଓଡ଼ିଶା ତରଫରୁ ପ୍ରତିନିଧିତ୍ୱ କରିଥିଲେ।
୫୦ ମିଟର୍ ରାଇଫଲ୍ ୩ ପୋଜିସନ୍, ଆନ୍ତର୍ଜାତୀୟ ବନ୍ଧୁକଚାଳନା ଖେଳ ଫେଡ଼େରେସନ୍‌ର ଏକ ବିଭାଗ, ଯାହା ୩୦୦ ମିଟର୍ ରାଇଫଲ୍ ୩ ପୋଜିସନ୍‌ର ଛୋଟ ରୂପ । ଏଥିରେ ନିଲିଂ ପୋଜିସନ୍, ପ୍ରୋନ୍ ପୋଜିସନ୍ ଓ ଷ୍ଟାଣ୍ଡିଂ ପୋଜିସନ୍ ଥାଏ, ଯେଉଁଥିରେ ପୁରୁଷମାନଙ୍କ ପାଇଁ ୩ ୪୦ ସଟ୍‌ସ ଓ ମହିଳାମାନଙ୍କ ପାଇଁ ୩ ୨୦ ସଟ୍‌ସ ଥାଏ । ଏଥିରେ ବ୍ୟବ‌ହୃତ କ୍ୟାଲିବର୍ ୦.୨୨ ଲମ୍ବ ରାଇଫଲ୍  (୫.୬ ). ପୁରୁଷ ବିଭାଗରେ, ଖେଳାଳିମାନଙ୍କୁ ୨ ଘଣ୍ଟା ୪୫ ମିନିଟ୍ ସମୟ ମଧ୍ୟରେ ସମ୍ପୂର୍ଣ୍ଣ କୋର୍ସ୍ ସାରିବାକୁ ହୁଏ  । ମାତ୍ର ଛୋଟ ସଟ୍‌ସ ହେତୁ ମହିଳାମାନଙ୍କୁ ୧ ଘଣ୍ଟା ୪୫ ମିନିଟ୍ ସମୟ ମଧ୍ୟରେ ସାରିବାକୁ ହୁଏ । ଏହି ସମୟ ସୀମା, ବୈଦ୍ୟୁତିକ ଟାର୍ଗେଟ୍ ବ୍ୟବ‌ହାର ହେଲା ବେଳେ ଦେଖାଯାଏ, ମାତ୍ର ଧୀର ଭାବେ ହାତରେ କରାଯାଉଥିଲେ ଅଧିକ ସମୟ ବ୍ୟବ‌ହାର ହୁଏ । ମହିଳାମାନଙ୍କ ରାଇଫଲ୍‌ର ଓଜନ 6.5  (14 ) ଥିବା ବେଳେ ପୁରୁଷମାନଙ୍କ ରାଇଫଲ୍ ଓଜନ 8.0  (17.6 ) ଥାଏ  । ମାତ୍ର ବର୍ତ୍ତମାନ ସାଧାରଣ ରାଇଫଲ୍‌ରୁ ଖେଳ ରାଇଫଲ୍‌କୁ ପରିବର୍ତ୍ତନ ହେବା ପରେ, ଏହି ପାର୍ଥକ୍ୟ କେବଳ ସାମଗ୍ରୀ ମଧ୍ୟରେ ରହିଯାଇଛି । ମହତ୍ତ୍ୱପୂର୍ଣ୍ଣ ପ୍ରତିଯୋଗିତାରେ, ଯଥା: ବିଶ୍ୱକପ୍, ବିଶ୍ୱ ପ୍ରତିଯୋଗିତାରେ, ଶ୍ରେଷ୍ଠ ୮ ପ୍ରତିଦ୍ୱନ୍ଦୀ ଫାଇନାଲ୍‌ରେ ଖେଳିଥାଆନ୍ତି, ଯେଉଁଥିରୁ ପଦକ ବିଜେତା ବଛାଯାଏ । ୨୦୧୩ରୁ ଏକ ନୂଆ ଫାଇନାଲ୍ ଶୈଳୀ ଆପଣା ଯାଇଛି, ଯେଉଁଥିରେ ଉତ୍ତୀର୍ଣ୍ଣ କରିବା ସ୍କୋର୍‌କୁ ବାଦ୍ ଦିଆଯାଇଛି ଏବଂ ପଦକ ବିଜେତାଙ୍କୁ କେବଳ ଫାଇନାଲ୍ ମ୍ୟାଚ୍‌ର ସ୍କୋର୍‌କୁ ନେଇ ନିରୂପଣ କରାଯାଉଛି । ଗୁଳି କରିବାର ସମୟ ସୀମା ମଧ୍ୟ ପରିବର୍ତ୍ତିତ ହୋଇଛି: ପୂର୍ବର ଷ୍ଟାଣ୍ଡିଂ ପୋଜିସନ୍‌ରେ ୧୦-ସଟ୍ କାର୍ଯକ୍ରମ ଥିବା ବେଳେ, ବର୍ତ୍ତମାନ ସମସ୍ତ ଶୈଳୀରେ ୪୫ ସଟ୍‌ସ ବିଶିଷ୍ଟ କାର୍ଯ୍ୟକ୍ରମରୁ ଧୀରେ ଧୀରେ ବାଦ୍ ପଡ଼ିବା ଶୈଳୀ ଗ୍ରହଣ କରାଯାଇଛି । ଏହି ବାଦ୍ ପଡ଼ିବା ଶୈଳୀ ଫାଇନାଲ୍‌ର ୧୦ମ ସଟ୍‌ରୁ ଆରମ୍ଭ ହୋଇଥାଏ । ନିମ୍ନ ରାଙ୍କ୍ ବନ୍ଧୁକଚାଳନାକାରୀ, ପ୍ରତିଟି ସଟ୍‌ସ ପରେ, ଗୋଟିକ ପରେ ଗୋଟିଏ ବାଦ୍ ପଡିଥାନ୍ତି । ଶେଷ ଦୁଇ ପ୍ରତିଯୋଗୀ ଚିହ୍ନଟ ହେବା ପର୍ଯ୍ୟନ୍ତ ଏହି ପ୍ରକ୍ରିୟା ଚାଲୁ ରହିଥାଏ ।
ରାମିପ୍ରିଲ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଆଲ୍ଟେସ୍, ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଏବଂ ମଧୁମେହ ବୃକ୍‌କ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଅଧିକ ବିପଦ ଥିବା ଲୋକଙ୍କ ହୃଦ୍‌-ରକ୍ତନାଳୀ ରୋଗର ପ୍ରତିଷେଧ ନିମନ୍ତେ ମଧ୍ୟ ବ୍ୟବହୃତ ହୁଏ । ଉଚ୍ଚ ରକ୍ତଚାପ ରୋଗର ଏହା ଏକ ଯୁକ୍ତିଯୁକ୍ତ ପ୍ରାରମ୍ଭିକ ଚିକିତ୍ସା । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଥକ୍କା ଅନୁଭବ କରିବା ଏବଂ କାଶ ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଆଞ୍ଜିଓଇଡିମା, ବୃକ୍‌କ ସମସ୍ୟା ଏବଂ ଉଚ୍ଚ ରକ୍ତ ପୋଟାସିୟମ୍ ହୋଇପାରେ। ଗର୍ଭାବସ୍ଥାରେ ଏବଂ ସ୍ତନ୍ୟପାନ ସମୟରେ ପରାମର୍ଶ ଦିଆଯାଇନଥାଏ । ଏହା ଏକ ରେନିନ-ଆଞ୍ଜିଓଟେନସିନ-ଆଲଡୋଷ୍ଟେରନ ପ୍ରତିବନ୍ଧକ ଏବଂ ରେନିନ-ଆଙ୍ଗିଓଟେନସିନ୍-ଆଲଡୋଷ୍ଟେରନ୍ କାର୍ଯ୍ୟକଳାପ ହ୍ରାସ କରି କାର୍ଯ୍ୟକ୍ଷମ ହୁଏ । ରାମିପ୍ରିଲ ୧୯୮୧ରେ ପ୍ୟାଟେଣ୍ଟ ହୋଇଥିଲେ ଏବଂ ୧୯୮୯ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲେ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ ମାସ ଯୋଗାଣ ପାଇଁ ୨୦୨୦ ସୁଦ୍ଧା   ୧ରୁ କମ୍ ଖର୍ଚ୍ଚ କରିଥାଏ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ 2 ଆମେରିକୀୟ ଡଲାର ଅଟେ। ୨୦୧୭ରେ ଏହା ଯୁକ୍ତରାଷ୍ଟ୍ରରେ ୧୩୪ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ପାଞ୍ଚ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।
ପଲସ ଅକ୍ସିମିଟର ରକ୍ତର ଅମ୍ଳଜାନ ସାନ୍ଦ୍ରତା ମାପିବା ପାଇଁ ଏକ ଡାକ୍ତରୀ ଉପକରଣ ଅଟେ । ଶରୀର ମଧ୍ୟରେ କୌଣସି ଯନ୍ତ୍ର ବ୍ୟବହାର ନକରି ଏଥିରେ ଅମ୍ଳଜାନ ସାନ୍ଦ୍ରତା ମପାଯାଇ ପାରୁଥିବାରୁ ଏହା ସହଜ ଏବଂ ଯନ୍ତ୍ରଣାଶୂନ୍ୟ ପ୍ରଣାଳୀ ଅଟେ । ବ୍ୟାଟେରୀ ଚାଳିତ ପଲସ ଅକ୍ସିମିଟର ସର୍ବସାଧାରଣଙ୍କଦ୍ୱାରା ଘରେ ଏବଂ ଯାତାୟତ ସମୟରେ ବ୍ୟବହାର କରିବା ପାଇଁ ଉପାଦେୟ । ବ୍ୟକ୍ତିର କୌଣସି ଶ୍ୱାସଜନିତ ରୋଗ ନଥିଲେ ଏହି ଯନ୍ତ୍ରର ମନିଟର ୯୫ରୁ ୧୦୦ ପ୍ରତିଶତ ମଧ୍ୟରେ ଅମ୍ଳଜାନ ସାନ୍ଦ୍ରତା ଦର୍ଶାଇଥାଏ । ୯୨ ପ୍ରତିଶତରୁ କମ ଅମ୍ଳଜାନ ସାନ୍ଦ୍ରତା ଥିଲେ ରୋଗୀଙ୍କୁ ଅମ୍ଳଜାନ ଚିକିତ୍ସା ଦେବାର ଆବଶ୍ୟକତା ପଡିଥାଏ । କାର୍ଯ୍ୟ ପ୍ରଣାଳୀ ସାଧାରଣ ପଲସ ଅକ୍ସିମିଟରରେ ଗୋଟିଏ ଇଲେକ୍ଟ୍ରୋନିକ ପ୍ରୋସେସର ଏବଂ ଗୋଟିଏ ଫୋଟୋଡାୟୋଡ ସହ ସାମ୍ନାସାମ୍ନି ରଖାଯାଇଥିବା ଦୁଇଟି ଛୋଟ ଲାଇଟ ଏମିଟିଙ୍ଗ ଡାୟୋଡ   ବ୍ୟବହାର କରାଯାଏ । ଏଥିମଧ୍ୟରୁ ଗୋଟିଏ ଲାଇଟ ଏମିଟିଙ୍ଗ ଡାୟୋଡ ୬୬୦ ନାନୋମିଟର ତରଙ୍ଗଦୈର୍ଘ୍ୟ ବିଶିଷ୍ଟ ନାଲିରଙ୍ଗ ଆଲୋକର ଉତ୍ସ ହୋଇଥିବା ବେଳେ ଅନ୍ୟଟି ୯୪୦ ନାନୋମିଟର ତରଙ୍ଗଦୈର୍ଘ୍ୟ ବିଶିଷ୍ଟ ଇନ୍ଫ୍ରାରେଡ଼ ରଶ୍ମିର ଉତ୍ସ ଅଟେ । ଏହି ଦୁଇଟି ରଶ୍ମି ଭିନ୍ନ ହାରରେ ଅମ୍ଳଜାନଯୁକ୍ତ ଏବଂ ଅମ୍ଳଜାନ ରହିତ ରକ୍ତରେ ଅବଶୋଷିତ ହୋଇଥାନ୍ତି । ଅମ୍ଳଜାନଯୁକ୍ତ ହିମୋଗ୍ଲୋବିନ  (ଅକ୍ସିହିମୋଗ୍ଲୋବିନ) ଅଧିକ ଅବରକ୍ତ ବା ଇନ୍ଫ୍ରାରେଡ ରଶ୍ମି ଅବଶୋଷଣ କରେ ଏବଂ ଅମ୍ଳଜାନରହିତ ହିମୋଗ୍ଲୋବିନ  (ଡିଅକ୍ସିହିମୋଗ୍ଲୋବିନ) ଅଧିକ ଲାଲ ରଶ୍ମି ଅବଶୋଷଣ କରିଥାଏ  । ଏହି ପ୍ରକ୍ରିୟା ପ୍ରତି ସେକେଣ୍ଡ ପିଛା ତିରିଶ ଥର କାମ କରି ଫୋଟୋଡାୟୋଡକୁ ଉଭୟ ନାଲି ଓ ଇନ୍ଫ୍ରାରେଡ ରଶ୍ମିକୁ ପ୍ରତିକ୍ରିୟାକୁ ରେକର୍ଡ କରିଥାଏ ।ଯେତିକି ଆଲୋକ ଅବଶୋଷିତ ନ ହୋଇ ମାଧ୍ୟମଦ୍ୱାରା ସଞ୍ଚାରିତ ହୋଇଯାଏ ତାହାକୁ ମଧ୍ୟ ମପାଯାଏ ଏବଂ ପ୍ରତ୍ୟେକ ତରଙ୍ଗଦୈର୍ଘ୍ୟ ପାଇଁ ଭିନ୍ନ ସାମାନ୍ୱୟୀକୃତ ସିଗନାଲ ପ୍ରସ୍ତୁତ କରାଯାଏ । ଏହି ସିଗନାଲ ସମୟ ଅନୁସାରେ ଉପରତଳ ହୁଏ କାରଣ କାରଣ ପ୍ରତ୍ୟେକ ହୃତ୍‌ଗତି ସହ ଧମନୀରେ ରକ୍ତର ପରିମାଣ ବଢିଥାଏ । ପ୍ରତ୍ୟେକ ତରଙ୍ଗଦୈର୍ଘ୍ୟ ପାଇଁ ଅନୁସାରେ ସଞ୍ଚାରିତ ହୋଇଥିବା ଆଲୋକରୁ ସବୁଠୁ କାମ ସଞ୍ଚାରିତ ହୋଇଥିବା ଆଲୋକକୁ ବିୟୋଗ କରି ଧମନୀୟ ରକ୍ତ ପାଇଁ ସିଗନାଲ ତିଆରି କରାଯାଏ । ଲାଲ ଆଲୋକ ଅନୁସାରେ ହୋଇଥିବା ମାପମାନଙ୍କ ସହ ଇନ୍ଫ୍ରାରେଡ ଆଲୋକରେ ହୋଇଥିବା ମାପର ଅନୁପାତ ପ୍ରୋସେସର ହିସାବ କରି ଅମ୍ଳଜାନ ସାନ୍ଦ୍ରତା ନିର୍ଣ୍ଣୟ କରାଯାଏ । ଉପକାର ବ୍ୟବହାରରେ ସୁବିଧା ଏବଂ ନିରବଛିନ୍ନ ଭାବେ ଏବଂ ଶୀଘ୍ର ରକ୍ତରେ ଅମ୍ଳଜାନ ସାନ୍ଦ୍ରତା ସୂଚାଉଥିବାରୁ ଶ୍ୱାସଜନିତ ବା ହୃଦୟଜନିତ ରୋଗଗ୍ରସ୍ତ ବ୍ୟକ୍ତିଙ୍କ ପାଇଁ ଲାଭପ୍ରଦ ହୋଇଥାଏ । ନିଶ୍ଚେତକ   କାରଣରୁ ସଂଜ୍ଞାରହିତ ବ୍ୟକ୍ତିଙ୍କ ଅମ୍ଳଜାନ ସାନ୍ଦ୍ରତା ପରିବେକ୍ଷଣ କରିଥାଏ । ଶାରୀରିକ କାର୍ଯ୍ୟର ବୃଦ୍ଧି ସମୟରେ କିମ୍ବା ବ୍ୟାୟାମ ସମୟରେ ବ୍ୟକ୍ତିର ସହନଶକ୍ତି ଆକଳନ କରିବା । ବ୍ୟାଟେରୀଚାଳିତ ପଲସ ଅକ୍ସିମିଟର ପର୍ବତ ଆରୋହଣକାରୀ, ଖେଳାଳି ଏବଂ ପାଇଲଟମାନଙ୍କ ପାଇଁ ଆବଶ୍ୟକୀୟ କାରଣ ଉଚ୍ଚ ସ୍ଥାନରେ ବା ବ୍ୟାୟାମ ହେତୁ ରକ୍ତରେ ଅମ୍ଳଜାନ ହ୍ରାସ ହୋଇପାରେ । କରୋନାଭୂତାଣୁ ରୋଗ ୨୦୧୯ ରୋଗୀମାନଙ୍କ କ୍ଷେତ୍ରରେ ସୁସ୍ଥ ଦିଶୁଥିବାସତ୍ତ୍ୱେ ଟିସୁସ୍ତରରେ ଅମ୍ଳଜାନର ଅଭାବକୁ ଶୀଘ୍ର ସୂଚାଇ ଠିକ ସମୟରେ ଅମ୍ଳଜାନ ଚିକିତ୍ସା ଉପଲବ୍ଧ କରିବାରେ ସାହାଯ୍ୟ କରୁଛି । ଅସୁବିଧା ପଲସ ଅକ୍ସିମିଟର କେବଳ ହିମୋଗ୍ଲୋବିନର ସାନ୍ଦ୍ରତା ମାପ କରିପାରେ, ଶ୍ୱାସତନ୍ତ୍ରର ଦକ୍ଷତାର ସମ୍ପୂର୍ଣ୍ଣ ସୂଚନା ହେଇପାରେ ନାହିଁ ଯାହାକି ଧମନୀୟ ରକ୍ତରେ ଥିବା ଗ୍ୟାସ ପରୀକ୍ଷାରୁ ସମ୍ଭବ । ଯେହେତୁ ପଲସ ଅକ୍ସିମିଟର ଉପକରଣକୁ ସୁସ୍ଥବ୍ୟକ୍ତି ଅନୁସାରେ ଅଂଶାଙ୍କିତ କରାଯାଏ, ଗମ୍ଭୀରରୂପରେ ଅସୁସ୍ଥ ବ୍ୟକ୍ତି ବା ଅପରିପକ୍ୱୟ ନବଜାତ ଶିଶୁଙ୍କ ପାଇଁ ଏହା ସଠିକ ମାପ କରିପାରେନାହିଁ । ଏହା କେବଳ ହିମୋଗ୍ଲୋବିନ ସହ ବିବନ୍ଧିତ ଅମ୍ଳଜାନର ଅନୁପାତ ମାପିପାରେ ଫଳତଃ ହିମୋଗ୍ଲୋବିନ ଅମ୍ଳଜାନ ବ୍ୟତୀତ ଅନ୍ୟ କୌଣସି ଅଣୁ ସହ ବାନ୍ଧିହେଲେ ଅକ୍ସିମିଟର ଭୁଲ ପରିଣାମ ଦେଖାଏ । ବୈଜ୍ଞାନିକ ଅନୁସନ୍ଧାନରୁ ଜଣାଯାଇଛି ଯେ କୃଷ୍ଣକାୟ ବ୍ୟକ୍ତିଙ୍କ କ୍ଷେତ୍ରରେ ପଲସ ଅକ୍ସିମିଟର ଅଧିକ ତ୍ରୁଟିପୂର୍ଣ୍ଣ ପରିଣାମ ଦେଖାଇଥାଏ, ଏଣୁ ସେମାନେ ଠିକ ସମୟରେ ଆବଶ୍ୟକୀୟ ଡାକ୍ତରୀ ଚିକିତ୍ସା ଲାଭ କରି ପାରନ୍ତି ନାହିଁ ।
ନ୍ୟାୟମୂର୍ତ୍ତି ଅନ୍ନା ଚାଣ୍ଡୀ  (୪ ମଇ ୧୯୦୫ - ୨୦ ଜୁଲାଇ ୧୯୯୬) ଭାରତର ପ୍ରଥମ ମହିଳା ନ୍ୟାୟାଧୀଷ ଥିଲେ  । ୧୯୩୭ରେ ସେ ଏକ ଜିଲ୍ଲା ଅଦାଲତରେ ଭାରତର ପ୍ରଥମ ମହିଳା ନ୍ୟାୟାଧୀଷ ହୋଇଥିଲେ । ଏବଂ ଭାରତର ପ୍ରଥମ ମହିଳା ଥିଲେ ଯିଏକି ଉଚ୍ଚ ନ୍ୟାୟାଳୟରେ ନ୍ୟାୟାଧୀଷ ହୋଇଥିଲେ । ସେ ଏଲିଜାବେଥ୍ ଲେନ୍ଙ୍କ ବ‌ହୁତ ପୂର୍ବରୁ ସମ୍ପୂର୍ଣ୍ଣ ଆଙ୍ଗ୍ଲୋ-ସାକ୍ସନ୍ରେ ବିଶ୍ୱର ପ୍ରଥମ ମହିଳା ନ୍ୟାୟାଧୀଶ ଥିଲେ । ପ୍ରାରମ୍ଭିକ ଜୀବନ ନ୍ୟାୟମୁର୍ତ୍ତି ଚାଣ୍ଡୀଙ୍କ ଜନ୍ମ ୪ ମଇ ୧୯୦୫ ମସିହାରେ ତ୍ରିଭେନ୍ଦ୍ରମ,କେରଳରେ ହୋଇଥିଲା । ସେ ଜଣେ ସିରିୟାନ ଖ୍ରୀଷ୍ଟିୟାନ ଥିଲେ । ସେ ତାଙ୍କ ରାଜ୍ୟରେ ପ୍ରଥମ ଥିଲେ ଯିଏକି ଆଇନରେ ସ୍ନାତକ ପାଇଥିଲେ । ବୃତ୍ତିଗତ ଜୀବନ ୧୯୨୯ ମସିହାରୁ ସେ ବାରିଷ୍ଟର ଭାବେ ଅଭ୍ୟାସ କରୁଥିଲେ ଏବଂ ଏହା ସ‌ହିତ ସେ ମହିଳାମାନଙ୍କ ଅଧିକାରକୁ ନିଜ ମାଗାଜିନ ଶ୍ରୀମତି ଜରିଆରେ ପ୍ରୋତ୍ସାହନ ଦେଉଥିଲେ । ସେ ଜଣେ ନାରୀବାଦୀ ଥିଲେ, ୧୯୩୨ରୁ ୧୯୩୪ ପର୍ଯନ୍ତ ରାଜନୀତିରେ ଲିପ୍ତ ଥିଲେ । ୧୯୩୭ ମସିହାରେ ସେ ସି ପି ରାମସ୍ୱାମି ଅୟରଙ୍କଦ୍ୱାରା ତ୍ରାଭଣକୋରର ମୁନସି ଭାବେ ନିଯୁକ୍ତ ହେଲେ । ଏହା ତାଙ୍କୁ ୧୯୪୮ ମସିହାରେ ଭାରତର ପ୍ରଥମ ମହିଳା ନ୍ୟାୟାଧୀଷ ବନାଇଥିଲା, ସେ ସେହି ସମୟରେ ଜିଲ୍ଲା ନ୍ୟାୟାଧୀଷ ଥିଲେ । ୯ ଫେବ୍ରୁୟାରୀ ୧୯୫୯ ମସିହାରେ କେରଳ ଉଚ୍ଚ ନ୍ୟାୟାଳୟରେ ନ୍ୟାୟାଧୀଷ ରୂପେ ନିଯୁକ୍ତ ହେବା ପରେ ସେ ଭାରତର ପ୍ରଥମ ମହିଳା ହୋଇଥିଲେ ଯିଏକି ଉଚ୍ଚ ନ୍ୟାୟାଳୟରେ ନ୍ୟାୟାଧୀଷ ହୋଇଥିଲେ । ୧୯୬୭ ମସିହା ପର୍ଯନ୍ତ ସେ କାର୍ଯ୍ୟରତ ଥିଲେ । . ନିଜ କାର୍ଯ୍ୟକାଳ ମଧ୍ୟରେ ସେ ମହିଳା ମାନଙ୍କ ମନରେ ଆଇନ କ୍ଷେତ୍ରରେ ବୃତ୍ତି କରିବା ପାଇଁ ଆଶାର ଜନ୍ମ କରାଇଥିଲେ । ଚାକିରୀର ଶେଷ ସମୟରେ ସେ ଭାରତୀୟ ଆଇନ୍ କମିଶନ୍‌ରେ ରହିଥିଲେ । ନିଧନ ୧୯୯୬ ମସିହାରେ ତାଙ୍କ ନିଧନ ହୋଇଥିଲା ।
ଜିଗଣି ରାଜ୍ୟ ବ୍ରିଟିଶ ଶାସନ ସମୟର ଏକ ରାଜକିୟାକରଦ ରାଜ୍ୟ ଥିଲା । ଏହାର ଅଯତନାମାତ୍ର 82.87 ବର୍ଗକିଲୋମିଟର ଥିଲା । 1901 ମସିହାରେ ଏହାର ଲୋକସଂଖ୍ୟା 4,297 ଥିଲା। ହମୀରପୁର ଓ ଝାଁସୀ ଜିଲ୍ଲା ଏହି ରାଜ୍ୟର ପରିସୀମା ଅଞ୍ଚଳରେ ଅବସ୍ଥିତ । .ଜିଗଣିର ରାଜଧାନୀ ଜିଗଣି ସହର ଥିଲା । ଏହା 1,770 ଲୋକସଂଖ୍ୟା ବିଶିଷ୍ଟ ଏକ ସହର , ଯାହା ଧୂସାନ ଓ ବେତୱା ନଦୀର ସାଙ୍ଗମ ପିଠଠାରେ ଅବସ୍ଥିତ । ଏହା ବର୍ତ୍ତମାନ ଉତ୍ତର ପ୍ରଦେଶର ରଥ ତହସିଲ ଭାବରେ ରହିଛି । ଇତିହାସ ବୁନ୍ଦେଲା ରାଜା.ପରିବାରର ପାନ୍ନା ରାଜ୍ୟର ରାଜା ଛତ୍ରସାଳଙ୍କ ପୁତ୍ର ରାଓ ପଦମ ସିଂହ ଏହି ରାଜ୍ୟକୁ 1730 ମସିହାରେ ସ୍ଥାପନ କରିଥିଲେ । ଏହା ପୂର୍ବରୁ ବୃହତ ଆୟତନର ଥିଲେ ମଧ୍ୟ ମରାଠାମାନେ ଅନେକ ଅଞ୍ଚଳ ଅଧିକାର କରି ନେଇଯାଇଥିଲେ । 1810 ମସିହାରେ ପୃଥ୍ଭି ସିଂହଙ୍କ ରାଜୁତି କାଳରେ ଏହା ବ୍ରିଟିଶ ମାନଙ୍କ କରଡା ରାଜ୍ଯଭାବେ ରହିଲା । . 1947 ମସିହାରେ ଏହାର ଶେଷ ରାଜା ଭୂପେନ୍ଦ୍ର ବିଜୟ ସିଂହ ଏହାକୁ ଭାରତୀୟ ରାଜ୍ୟ ସଂଘ ସହ ସମ୍ମିଳିତ କରିଦେଲେ । . ଶାସକଗଣ ବୁନ୍ଦେଲା ରାଜପୁତ ରାଜପରିବାରର ରାଜାମାନେ ଏହାକୁ  "ରାଓ"  ଉପାଧି ସହ ଶାସନ କରୁଥିଲେ ।
ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଥୁକୁଲ୍ ୨୦୧୨ ମସିହାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଓ ଅର୍ଚ୍ଚିତା ସାହୁ ।
ଆଷାଢ଼ ଶୁକ୍ଳପକ୍ଷ ଦ୍ୱାଦଶୀ ତିଥିରେ ଅଧରପଣା ଭୋଗ କରାଯାଇଥାଏ । ମଧ୍ୟାହ୍ନ ଧୂପ ଶେଷ ହେବାପରେ ଓ ସନ୍ଧ୍ୟା ଆଳତି ପୂର୍ବରୁ ଏହି ନୀତି ଅନୁଷ୍ଠିତ ହୋଇଥାଏ । ଶ୍ରୀବିଗ୍ରହମାନଙ୍କର ଶ୍ରୀଅଧର ଉଚ୍ଚତା ବିଶିଷ୍ଟ ଲାଉତୁମ୍ବ ଭଳି ସ୍ୱତନ୍ତ୍ର ଶୈଳୀରେ ନିର୍ମିତ ମାଟିହାଣ୍ଡିରେ ପଣା ସବୁକୁ ରଥ ଉପରେ ରଖାଯାଇଥାଏ । ପ୍ରତି ରଥରେ ୩ହାଣ୍ଡି ହିସାବରେ ମୋଟ ୯ହାଣ୍ଡି ଅଧର ପଣା ଭୋଗ କରାଯାଇଥାଏ । ଏହି ୯ହାଣ୍ଡି ପଣାକୁ ପୂଜାପଣ୍ଡା ସେବକମାନେ ପଞ୍ଚୋପଚାର ପଦ୍ଧତିରେ ଶ୍ରୀବିଗ୍ରହମାନଙ୍କୁ ଅର୍ପଣ କରାଯାଇଥାଏ । ଭୋଗ ହେବା ପରେ ପଣା ଥିବା ହାଣ୍ଡିଗୁଡ଼ିକୁ ରଥ ଉପରେ ଭାଙ୍ଗି ଦିଆଯାଏ । ରଥଗୁଡ଼ିକରେ ଥିବା ପାର୍ଶ୍ୱଦେବଦେବୀ, ଚଣ୍ଡିଚାମୁଣ୍ଡା ତଥା ଅଶରୀରୀମାନଙ୍କ ଉଦ୍ଧାର ନିମନ୍ତେ ପଣା ହାଣ୍ଡି ସବୁକୁ ଭୋଗ ହେବା ପରେ ଭାଙ୍ଗି ଦିଆଯିବାର ବିଧି ରହିଆସିଛି । ଉପକରଣ ପଣା ପ୍ରସ୍ତୁତିରେ ସର, କଦଳୀ, ଛେନା, ଗୋଲମରିଚ, ଗୁଣ୍ଡ କର୍ପୁର, ଜାଇଫଳ ଆଦି ସାମଗ୍ରୀ ବ୍ୟବହୃତ ହୋଇଥାଏ ।
ଲଣ୍ଡା ଗୋସ୍ୱାମୀ ମଠ  (ଲଣ୍ଡା ଗୋସେଇଁ ମଠ ନାମରେ ଜଣା) ଏକ ହିନ୍ଦୁ ମଠ  । ଏହା ବାଲେଶ୍ୱର ସହରର ମଠସାହିଠାରେ ଅବସ୍ଥିତ । ରାଧାକୃଷ୍ଣ ଜୀଉ ମନ୍ଦିର ପରିସରରେ ଏହି ମଠଟି ରହିଛି । ଚୈତନ୍ୟ ନଦିଆରୁ ପୁରୀ ଯିବା ବେଳେ ଏହି ମଠରେ ୧୫୦୯ ମସିହାରେ ଅବସ୍ଥାନ କରିଥିଲେ । ତାଙ୍କ ରହଣି କାଳରେ ଏଠାରେ ୩ ହଜାର ଭକ୍ତଙ୍କ ସମାଗମ ହୋଇଥିଲା । ଏହି ସମୟରେ ଉକ୍ରଳୀୟ ଓ ଗୌଡ଼ୀୟ ବୈଷ୍ଣବଙ୍କ ତିନି ଦିନ ବ୍ୟାପୀ ହରିନାମ ସଂକୀର୍ତ୍ତନ ହୋଇଥିଲା । ସାଲବେଗ ନିଜ ଆତ୍ମଜୀବନୀ  "ଅରଜ ଗୀତିକା 'ରେ ଏହି ମଠ ବାବଦରେ ବଖାଣିଛନ୍ତି । ଇତିହାସ ସାଲବେଗଙ୍କ ଆଗମନ ସାଲବେଗ ବାଲେଶ୍ୱର ମୋଗଲବନ୍ଦୀ ଓ ଗଡଜାତ ମୟୁରଭଞ୍ଜ ସୀମାନ୍ତ କଳମାଠାରେ ଲଢ଼ୁଥିବା ବେଳେ ଆହତ ହୋଇଥିଲେ । ତାଙ୍କ ଦେହରେ ୨୧ଟି ଜାଗାରେ ଗଭୀର କ୍ଷତ ହୋଇଥିଲା । ମୁମୂର୍ଷୁ ଅବସ୍ଥାରେ ତାଙ୍କୁ ବାଉଁଶ ସଙ୍ଗାରେ ଅଣାଯାଇଥିଲା ବାଲେଶ୍ୱର । ବାଉଁଶ ସଙ୍ଗାରେ ଅଣାଯାଇଥିଲା ସ୍ଥାନର ନାମ କ୍ରମେ ବୈଶିଙ୍ଗା ହେଲା । ସାଲବେଗଙ୍କୁ ପ୍ରଥମେ ବାଲେଶ୍ୱର ଟାଉନ ହଲ ନିକଟ ବାଗ ବୃନ୍ଦାବନକୁ ଅଣାଯାଇଥିଲା । ଏହା ତେବେ ବୃନ୍ଦାବନ ସନ୍ନ୍ୟାସୀଙ୍କଦ୍ୱାରା ପରିଚାଳିତ ହେଉଥିଲା । ସାଲବେଗଙ୍କ ମାଆ କଟକରୁ ଆସିବା ପରେ ତାଙ୍କୁ ମଠସାହିର ଲଣ୍ଡା ଗୋସ୍ୱାମୀ ମଠକୁ ନିଆଯାଇ ଗୋସେଇଁଙ୍କ ନିର୍ଦ୍ଦେଶରେ ରାଧାକୃଷ୍ଣ ଯୁଗଳ ମୂର୍ତ୍ତିଙ୍କ ସମ୍ମୁଖରେ ଶୁଆଇଦିଆଗଲା । ସେଠାରେ ସେ ସୁସ୍ଥ ହୋଇଥିଲେ । କିମ୍ବଦନ୍ତୀ ଲଣ୍ଡା ଗୋସ୍ୱାମୀ ମଠ ପରିସରରେ ଥିବା ବଉଳ ଗଛରୁ କାଠିଟିଏ ଭାଙ୍ଗି ଲଣ୍ଡା ଗୋସାଇଁ ଏକଦା ଦାନ୍ତ ଘଷି ତାହା ପୋତି ଦେଇଥିଲେ । ପୋତା ସ୍ଥାନରେ ବଉଳ ଗଛଟିଏ ଉଠିଲା । ଦିନେ ଏକ କୁଆ ବଉଳ ଗଛର ମଞ୍ଜି ଖାଇ ଗୋସାଇଁଙ୍କ ଶରୀରରେ ମଳତ୍ୟାଗ କରନ୍ତେ, ସେ ଅଭିଶାପ ଦେଲେ,  "ଏ ଗଛରେ ଫୁଲ ଫୁଟିବ, କିନ୍ତୁ ଫଳିବନି । କେବଳ ଗୋଟିଏ ଫଳ ଆସିବ, ଯାହାକୁ କେହି ଦେଖିପାରିବେନି ।" ସେବେଠାରୁ ଏହି ବଉଳ ଗଛରେ ଫୁଲ ଫୁଟେ, ମାତ୍ର ଫଳ ଫଳେନି । ସାଲବେଗ କଥିତ ଅଛି ଯେ ଯୁଦ୍ଧରେ ଆହତ ସାଲବେଗ ମାତାଙ୍କ କଥାରେ ଲଣ୍ଡା ଗୋସ୍ୱାମୀ ମଠରେ ଥିବା ବେଳେ କୃଷ୍ଣ ନାମ ଜପ କରି ତିନି ଦିନ ତିନି ରାତି ପରେ ସମ୍ପୂର୍ଣ୍ଣ ସୁସ୍ଥ ହୋଇଥିଲେ । ରାତିରେ ସ୍ୱୟଂ ନାରାୟଣ ଆସି ତାଙ୍କ ଦେହରେ ତିନି ଥର ହାତ ବୁଲେଇଦେବାରୁ ତାଙ୍କ ଯନ୍ତ୍ରଣା ଉପଶମ ହୋଇ କ୍ଷତ ଶୁଖିଯାଇଥିଲା । ପରେ ସାଲବେଗ କଟକ ଯାଇ ବାପା ଲାଲବେଗଙ୍କ ଲାଲବାଗସ୍ଥିତ ପ୍ରାସାଦରେ ରହିଥିଲେ । ବଙ୍ଗଳାରେ ଯୁଦ୍ଧରତ ଲାଲବେଗ ନିହତ ହୋଇଥିଲେ । ଅନ୍ୟ ସଂପର୍କୀୟମାନେ ସାଲବେଗ ଓ ତାଙ୍କ ମାଆଙ୍କୁ ପ୍ରାସାଦରୁ ତଡ଼ିଦେଇଥିଲେ । ସାଲବେଗ ଓ ତାଙ୍କ ମାଆ ପୁରୀ ଯାଇଥିଲେ । ସେଠାରେ ପଣ୍ଡାମାନେ ସେମାନଙ୍କୁ ତିରସ୍କାର କରି ଜଗନ୍ନାଥ ଦର୍ଶନ କରାଇ ଦେଇନଥିଲେ । ତେଣୁ ୧୬୦୮ ମସିହାରେ ମାଆଙ୍କ ସହ ସାଲବେଗ ବାଲେଶ୍ୱର ଚାଲିଆସିଥିଲେ । ସେ ବାଲେଶ୍ୱରର ପୂର୍ବ ପଟେ ଥିବା ଦାମୋଦରପୁରରେ ବିଜେ ଶ୍ୟାମସୁନ୍ଦର ଜୀଉଙ୍କ ମନ୍ଦିରକୁ ନିତି ଯାଇ ଠାକୁର ଦର୍ଶନ କରୁଥିଲେ । ମନ୍ଦିରର ପୂଜକ ସମସ୍ତଙ୍କୁ ଲୁଚାଇ ସାଲବେଗଙ୍କୁ ଚରଣାମୃତ ଦେଉଥିଲେ । ଦିନେ ପୂଜକ ନ ଥିବାରୁ ନିଜେ ଠାକୁର ତାଙ୍କୁ ଚରଣାମୃତ ଦେଇଥିବା ସାଲବେଗ ତାଙ୍କ ରଚନାରେ ଉଲ୍ଲେଖ କରିଛନ୍ତି । ପରଦିନ ଠାକୁରଙ୍କ ପାଟ ଲୁଗା ତଳୁ ସାଲବେଗ ପ୍ରଦାନ କରିଥିବା ସୁନା ମୋହର ପୂଜକ ପାଇଥିଲେ । ସାଲବେଗ ଠାକୁରଙ୍କୁ ଦର୍ଶନ କରିବା ପାଇଁ ମନ୍ଦିର କାନ୍ଥରେ ଏକ ଛିଦ୍ର କରାଯାଇଥିଲା । ସେ ଛିଦ୍ର ଏବେ ମଧ୍ୟ ଦିଶେ । ମନ୍ଦିରରେ ସାଲବେଗ ଓ ତାଙ୍କ ମାଆ ବୈଷ୍ଣବ ଧର୍ମରେ ଦୀକ୍ଷିତ ହୋଇଥିବା ସେ ଲେଖିଛନ୍ତି । ୧୬୦୮ ମସିହାରୁ ୧୬୧୫ର ଶେଷଭାଗ ପର୍ଯ୍ୟନ୍ତ ବାଲେଶ୍ୱରରେ ୮ ବର୍ଷ କାଳ ସାଲବେଗ ରହିଥିଲେ । ପରେ ସେ ଏଠାରୁ ବୃନ୍ଦାବନ ଯାତ୍ରା କରିଥିଲେ । ବାଲେଶ୍ୱରରୁ ଯିବାବେଳେ ଗାଇଥିଲେ, ଜୀବନରେ ଥିବି ଯେବେ ଯିବି ବୃନ୍ଦାବନ,ଦର୍ଶନ କରିବି ଯାଇ ଶ୍ରୀ ମଧୁସୂଦନ ।
ଇରିଟେବ୍ଲ ବାୱେଲ ସିଣ୍ଡ୍ରୋମ୍  (ଆଇବିଏସ) ଏକ ଲକ୍ଷଣ ସମୂହ ଯେଉଁଥିରେ ପେଟ ଯନ୍ତ୍ରଣା, ଅନ୍ତର୍ନିହିତ ଅସୁବିଧା ନ ଥାଇ ମଳ ତ୍ୟାଗ ସମୟର ପରିବର୍ତ୍ତନ ପରିଲକ୍ଷିତ ହୁଏ  । ବ‌ହୁତ ସମୟ ଧରି ଏପରିକି ବର୍ଷ ବର୍ଷ ଧରି ଏହି ରୋଗ ଲକ୍ଷଣ ଦେଖାଯାଏ । ରୋଗୀର ତରଳ ଝାଡ଼ା, କୋଷ୍ଠ କାଠିନ୍ୟ, ଉଭୟ ଥିବା ବା କିଛି ନ ଥିବାକୁ ନେଇ ଏହି ରୋଗକୁ ଯଥାକ୍ରମେ ଚାରି ଶ୍ରେଣୀରେ  (ଆବିଏସ-ଡି, ଆବିଏସ-ସି, ଆବିଏସ-ଏମ୍ ବା ଆବିଏସ-ୟୁ) ବିଭକ୍ତ କରାଯାଇଛି  । ଏହି ରୋଗ ଜୀବନର ମାନ‌କୁ ପ୍ରଭାବିତ କରିବାରୁ କାମ ବା ସ୍କୁଲ ପାଠରେ ବ୍ୟାଘାତ ହୁଏ । ଉତ୍କଣ୍ଠା, ମେଜର ଅବସାଦ ଓ କ୍ରନିକ୍ ଫ୍ୟାଟିଗ୍ ସିଣ୍ଡ୍ରୋମ୍ ଆଦି ଲକ୍ଷଣ ଆଇବିଏସ୍‌ରେ ଦେଖାଯାଏ । ଏହି ରୋଗର କାରଣ ଅଦ୍ୟାବଧି ଅସ୍ପଷ୍ଟ । ବିଭିନ୍ନ ପରିକଳ୍ପନା ଅନୁଯାୟୀ ଅନ୍ତନଳୀ-ମସ୍ତିଷ୍କ ଆକ୍ସିସ୍ ସମସ୍ୟା, କ୍ଷୁଦ୍ରାନ୍ତ୍ର ଜୀବାଣୁ ସଂଖ୍ୟା ଅତିବୃଦ୍ଧି, ଜେନେଟିକ କାରକ, ଖାଦ୍ୟ ସମ୍ଭେଦନଶୀଳତା ଓ ଅନ୍ତନଳୀ ଚଳନ ସମସ୍ୟା ଯୋଗୁ ରୋଗ ହେଉଛି । ଅନ୍ତନଳୀ ସଂକ୍ରମଣ ଏହାକୁ ସକ୍ରିୟ କରୁଥାଇପାରେ, ବା ଚାପ‌ଯୁକ୍ତ ଜୀବନର ଭୂମିକା ଥାଇପାରେ । ଏହି ରୋଗ ଏକ କାର୍ଯ୍ୟତ୍ମକ ବେମାରୀ । ଚିନ୍ତା ଜନ‌କ ବୈଶିଷ୍ଟ୍ୟ ନ ଥିଲେ ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରାଯାଏ । ବୟସ ୫୦ରୁ ଉର୍ଦ୍ଧ୍ୱ, ଓଜନ ହ୍ରାସ, ମଳରେ ରକ୍ତ ଓ ପରିବାରରେ ଏହି ରୋଗ ଇତିହାସ ଥିଲେ ଚିନ୍ତା ଜନ‌କ ଅବସ୍ଥା ବୋଲି ଚିଚାର କରାଯାଏ । ଅନୁରୂପ ଲକ୍ଷଣମାନ ସିଲିଆକ୍ ରୋଗ, ଅଣୁବୀକ୍ଷଣୀୟ କୋଲାଇଟିସ୍, ପ୍ରଦାହସମ୍ପନ୍ନ ଅନ୍ତନଳୀ ରୋଗ, ବାଇଲ ଏସିଡ ମାଲଆବସର୍ପସନ୍, ଓ କୋଲୋନ କର୍କଟ ଇତ୍ୟାଦି ରୋଗମାନଙ୍କରେ ଦେଖାଯାଏ । ଅଦ୍ୟାବଧି ଏହି ରୋଗ ଆରୋଗ୍ୟ ହୁଏ ନାହିଁ । ଲକ୍ଷଣ ଉପସମ ନିମନ୍ତେ ଚିକିତ୍ସା କରାଯାଏ । ଖାଦ୍ୟ ପରିବର୍ତ୍ତନ, ଔଷଧ, ପ୍ରୋବାୟୋଟିକ ଓ ଉପଦେଶ ଇତ୍ୟାଦି ଉପଚାରଦ୍ୱାର ଚିକିତ୍ସା କରାଯାଏ । ଦ୍ରବିଭୁତକ୍ଷମ ଫାଇବର ଥିବା ଖାଦ୍ୟ, ଗ୍ଲୁଟେନ ନ ଥିବା ଖାଦ୍ୟ ଓ କମ୍ ଫରମେଣ୍ଟ ହେଉଥିବା ଓଲିଗୋସାକାରାଇଡ, ଡାଇସାକାରାଇଡ, ମୋନୋସାକାରାଇଡ ଓ ପୋଲ୍ୟୋଲ ଖାଦ୍ୟ   ଦେବା ଆବଶ୍ୟକ । ତରଳ ଝାଡ଼ା ହେଉଥିଲେ ଲୋପେରାମାଇଡ, କୋଷ୍ଠ କାଠିନ୍ୟ ହେଉଥିଲେ ରେଚକ   ଦିଆଯାଏ । ଅବସାଦରୋଧୀ ଔଷଧଦ୍ୱାରା ଯନ୍ତ୍ରଣା ଓ ଅନ୍ୟାନ୍ୟ ଲକ୍ଷଣରେ ଉନ୍ନତି ହୁଏ । ଏହି ରୋଗୀର ଯତ୍ନରେ ରୋଗୀକୁ ଶିକ୍ଷା ଓଡାକ୍ତର ରୋଗୀ ସମ୍ପର୍କର ବ‌ହୁତ ମହତ୍ତ୍ୱ ଅଛି । ବିକଶିତ ଦେଶମାନଙ୍କରେ ପ୍ରାୟ ୧୦ରୁ ୧୫% ଲୋକ ଇରିଟେବ୍ଲ ବାୱେଲ ସିଣ୍ଡ୍ରୋମ୍‌ରେ ପୀଡ଼ିତ ହୁଅନ୍ତି । ଦକ୍ଷିଣ ଆମେରିକାରେ ଏହା ସାଧାରଣତଃ ଦେଖାଯାଏ ଓ ଦକ୍ଷିଣପୂର୍ବ ଏସିଆରେ ଅଳ୍ପ ସାଧାରଣ ଭାବେ ଦେଖାଯାଏ । ବୟସ ୪୫ ପୂର୍ବରୁ ପୁରୁଷଙ୍କ ଅପେକ୍ଷା ମହିଳାଙ୍କୁ ଏହି ରୋଗ ୨ ଗୁଣ ଅଧିକ ହୁଏ । ବୟସ ବୃଦ୍ଧି ସଙ୍ଗେ ସଙ୍ଗେ ଏହି ରୋଗ ଅଳ୍ପ ଦେଖାଯାଏ । ଏହି ରୋଗ ଆୟୁଷ କମାଏ ନାହିଁ ବା ସାଂଘାତିକ ରୋଗ ଦିଗକୁ ଗତି କରାଏ ନାହିଁ । ଏହି ରୋଗର ପ୍ରଥମ ବର୍ଣ୍ଣନା ସନ ୧୮୨୦ରେ କରାଯାଇଥିଲେ ମଧ୍ୟ ଆଧୁନିକ ନାମ ଇରିଟେବ୍ଲ ବାୱେଲ ସିଣ୍ଡ୍ରୋମ୍ ସନ ୧୯୪୪ରେ ବ୍ୟବ‌ହାର କରାଗଲା ।
ଭାଦ୍ରବ ମାସର ଅମାବାସ୍ୟାକୁ ସପ୍ତପୁରୀ ଅମାବାସ୍ୟା ବା କୁଶଗ୍ରହଣୀ ଅମାବାସ୍ୟା ନାମରେ ପାଳନ କରାଯାଏ । ଏହି ଅମାବାସ୍ୟା ତିଥିରେ ଓଡ଼ିଆ ଜାତିର ଆରାଧ୍ୟ ଭଗବାନ ଜଗନ୍ନାଥଙ୍କଠାରେ ସପ୍ତପୁରୀ ଭୋଗ ଲାଗିଥାଏ । ଶ୍ରୀଜୀଉଙ୍କର ଏହିଦିନ ବିଶେଷ ପୂଜାନୀତି ଅନୁଷ୍ଠିତ ହେବା ସହ ସେବାୟତଙ୍କଦ୍ୱାରା ଏକ ବଡ଼ ସପ୍ତପୁରୀ  (ସାତପୁରୀ) ପ୍ରସ୍ତୁତ କରାଯାଇ ଠାକୁରଙ୍କଠାରେ ଭୋଗଲାଗି ହୋଇଥାଏ  । ଏହାକୁ ସପ୍ତପୁରୀ ତାଡ଼ ମଧ୍ୟ କୁହାଯାଇଥାଏ । ଅଠର ନଳା ନିକଟରେ ଅବସ୍ଥିତ ଅଲାମଚଣ୍ଡୀ ମନ୍ଦିରରୁ ସପ୍ତପୁରୀ ଅମାବାସ୍ୟାରେ ସପ୍ତପୁରୀ ଭୋଗ ପାଇଁ ଆବଶ୍ୟକ ତାଡ଼ ଶ୍ରୀମନ୍ଦିରକୁ ଯାଇଥାଏ । ଭାଦ୍ରବ କୃଷ୍ଣ ଚତୁର୍ଦ୍ଦଶୀ ଦିନ କୁମ୍ଭାର ବିଶୋଇମାନେ ମୁହଁରେ ବାଘମୁହାଁ ବାନ୍ଧି ସାତପୁରୀ ତାଡ଼କୁ ମୁଣ୍ଡରେ ମୁଣ୍ଡାଇ ଘଣ୍ଟ,ଛତା,କାହାଳୀ ସହ ସିଂହଦ୍ୱାର ଦେଇ ଘେନାଣ ନିମନ୍ତେ ଦ୍ୱିପ୍ରହର ଧୂପପରେ ଅଲାମଚଣ୍ଡୀ ମନ୍ଦିରରୁ ଶ୍ରୀମନ୍ଦିରକୁ ସପ୍ତପୁରୀ ପୂଜା ପାଇଁ ନେଇଥାନ୍ତି । ହିନ୍ଦୁଧର୍ମର ପରମ୍ପରାରେ ଅନେକ ପ୍ରକାର ପୂଜାକାର୍ଯ୍ୟରେ କୁଶ  (ଏକ ବିଶେଷ ପ୍ରକାରର ଘାସ, ଯାହାର ଉପଯୋଗ କେବଳ ଧାର୍ମିକ କାର୍ଯ୍ୟରେ କରାଯାଇଥାଏ) କରାଯାଇଥାଏ  । ପ୍ରତ୍ୟେକ ଗୃହସ୍ଥ ଏହି ଅମାବାସ୍ୟା ଦିନ କୁଶଗୁଡ଼ିକୁ ସଂଗ୍ରହ କରିଥାନ୍ତି । ସୂର୍ଯ୍ୟ ଉଦୟ ସମୟରେ ଉତ୍ତର କିମ୍ବା ପୂର୍ବାଭିମୁଖି ହୋଇ କୁଶ ହାତରୁ ବାହାର କରାଯାଇଥାଏ । ବର୍ଷତମାମ କରାଯାଇଥିବା ପୂଜା ଏବଂ ଧାର୍ମିକ କାର୍ଯ୍ୟରେ ଉପଯୋଗ ହୋଇଥିବା ଶାସ୍ତ୍ରରେ ଦଶ ପ୍ରକାରର କୁଶ ବିଷୟରେ ବର୍ଣ୍ଣନା କରାଯାଇଛି ।   କୁଶାଃ କାଶ ଯବା ଦୁର୍ବା ଉଶୀରଚ୍ଛ ସକୁନ୍ଦକାଃ । ଗୋଧୂମା ବ୍ରାହ୍ମୟୋ ମୌନ୍‌ଜା ଦଶ ଦର୍ଭାଃ ସବଲ୍ୱଜାଃ  ଅମାବାସ୍ୟା ତିଥିର ସ୍ୱାମୀ ବା ଉପାସିତା ଦେବତା ହେଉଛନ୍ତି ପିତୃଦେବ । ସେଥିପାଇଁ ପିତୃଦେବଙ୍କ ତୃପ୍ତି ନିମନ୍ତେ ଏହି ଦିନ ତର୍ପଣ, ଦାନପୂଣ୍ୟ ଆଦି କରାଯାଏ । ଅମାବାସ୍ୟା ଦିନ ସୋମବାର, ମଙ୍ଗଳବାର ଏବଂ ଗୁରୁବାର ହୋଇଥିଲେ ତଥା ଅନୁରାଧା, ବିଶାଖା ଏବଂ ସ୍ୱାତୀ ନକ୍ଷତ୍ର ଯୋଗ ସୃଷ୍ଟି ହୋଇଥିଲେ, ଏହାକୁ ଅତ୍ୟନ୍ତ ପବିତ୍ର ତିଥି ଭାବେ ଗ୍ରହଣ କରାଯାଇଥାଏ । ଏହାକୁ ଦୃଷ୍ଟିରେ ରଖି କୁଶାଗ୍ରହଣୀ ଅମାବାସ୍ୟା ଦିନ ତୀର୍ଥ, ସ୍ନାନ, ଜପ, ତପ ଏବଂ ବ୍ରତ କରିବାଦ୍ୱାରା ପାପ ଦୂର ହୋଇ ପୂଣ୍ୟ ବଳରେ ଋଣ ଆଦି ପୀଡ଼ାରୁ ମୁକ୍ତି ପ୍ରାପ୍ତ ହୁଏ । ସଂଯମ, ସାଧନା ଏବଂ ତପ ନିମନ୍ତେ ଏହା ଶ୍ରେଷ୍ଠ ଦିନ ବୋଲି ବିଶ୍ୱାସ କରାଯାଏ । ଏହି ବ୍ରତ ବର୍ଷକୁ ଥରେ ଏହିଦିନ କରାଯାଇଥାଏ । ଯଦ୍ୱାରା ମାନସିକ ଶାନ୍ତି ପ୍ରାପ୍ତ ହୁଏ ।
ଅମିୟବାଳା ପଟ୍ଟନାୟକ, କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ପ୍ରାପ୍ତ ଜଣେ ଓଡ଼ିଆ କବି ଓ ଅନୁବାଦିକା । ତାଙ୍କର ୭ଟି କବିତା ପୁସ୍ତକ ଓ ୨୨ଟି ଅନୁବାଦ ପୁସ୍ତକ ପ୍ରକାଶିତ ହୋଇସାରିଛି । ବଙ୍ଗଳା, ହିନ୍ଦୀ ଓ ତେଲୁଗୁ ଆଦି ଭାଷାର ପୁସ୍ତକକୁ ସେ ଓଡ଼ିଆରେ ଅନୁବାଦ କରିଛନ୍ତି । ଫଣିଶ୍ୱରନାଥ ରେଣୁଙ୍କ ମୂଳ ହିନ୍ଦୀ ଗଳ୍ପ ସଂକଳନ  'ରେଣୁ ରଚନା ସଂଚୟନ' କୁ ଓଡ଼ିଆ ଭାଷାରେ ଅନୁବାଦିତ କରି, ସେ ୨୦୧୧ ମସିହାରେ କେନ୍ଦ୍ର ସାହିତ୍ୟ ଏକାଡ଼େମୀ ପୁରସ୍କାର ଲାଭ କରିଛନ୍ତି । ଅମିୟବାଳା, ବୃତ୍ତିରେ ଜଣେ ଶିକ୍ଷୟତ୍ରୀ । ସେ ୧୯୭୫ରୁ ୧୯୮୯ ପର୍ଯ୍ୟନ୍ତ ରେଡକ୍ରସ ଦୃଷ୍ଟିହୀନ ବିଦ୍ୟାଳୟ,ବ୍ରହ୍ମପୁରର ପ୍ରଧାନ ଶିକ୍ଷୟତ୍ରୀ ଭାବରେ କାର୍ଯ୍ୟକରିଛନ୍ତି । ୧୯୮୯ମସିହାରୁ ନବୋଦୟ ବିଦ୍ୟାଳୟର ପ୍ରଧାନ ଶିକ୍ଷୟତ୍ରୀ ଭାବରେ କାର୍ଯ୍ୟକରି, ଅବସର ଗ୍ରହଣ କରିସାରିଛନ୍ତି ।
ଜିଲ୍ଲା ଆଇନସେବା ପ୍ରାଧିକରଣ, ରାୟଗଡା   ରାଜ୍ୟ ସ୍ତରରେ  "ରାଜ୍ୟ ଆଇନ ସେବା ପ୍ରାଧିକରଣ"  ଏବଂ ଜାତୀୟ ସ୍ତରରେ  "ଜାତୀୟ ଆଇନ ସେବା ପ୍ରାଧିକରଣ" ଙ୍କ ଅଧୀନରେ ପରିଚାଳିତ ଏକ ନ୍ୟାୟୀକ ସଂସ୍ଥା । ଏହାର ମୁଖ୍ୟ ଦପ୍ତର ରାୟଗଡ଼ା ଜିଲ୍ଲା ଅଦାଲତ ପରିସରରେ । ଆଇନ ସେବା ପ୍ରାଧିକରଣ ଆଇନ-୧୯୮୭ ଆଧାରରେ ମାଗଣା ଆଇନ ସହାୟତା ଯୋଗାଇବା ନିମନ୍ତେ ଏହା ପ୍ରତିଷ୍ଠିତ । ଗଠନ ଆଇନ ସେବା ପ୍ରାଧିକରଣ ଆଇନ-୧୯୮୭ର ପ୍ରାବଧାନ ଅନୁଯାୟୀ, ଜିଲ୍ଲା ଆଇନସେବା ପ୍ରାଧିକରଣ, ରାୟଗଡାର ଗଠନ ନିମ୍ନ ପ୍ରକାରେ । 1  ମାନ୍ୟବର ଜିଲ୍ଲା ଜଜ୍‌, ରାୟଗଡା ଏହାର ଅଧ୍ୟକ୍ଷ ଏବଂ ରେଜିଷ୍ଟ୍ରାର୍‌, ଜିଲ୍ଲା ଅଦାଲତ, ରାୟଗଡା ଏହାର ସଚିବ ଅଟନ୍ତି । 2  ଏହା ବାଦ୍‌ ଆଉ ସାତଜଣ ସଦସ୍ୟଙ୍କୁ ନେଇ ଏହି ପ୍ରାଧିକରଣ ଗଠିତ । ଲକ୍ଷ୍ୟ ଏହି ପ୍ରାଧିକରଣର ଲକ୍ଷ୍ୟ ହେଲା:- ୧  ଯୋଗ୍ୟ ବ୍ୟକ୍ତି ବିଶେଷଙ୍କୁ ମାଗଣା ଆଇନ ପରାମର୍ଶ ତଥା ଆଇନ ସେବା ଯୋଗାଇଦେବା । ଏତଦ୍ୱାରା ସେମାନଙ୍କୁ ଓକିଲ ଫି, କୋର୍ଟ ଫି ତଥା ଆନୁଷଙ୍ଗିକ ଖର୍ଚ୍ଚ ଯୋଗାଇ ଦିଆଯାଏ । ୨  ଲୋକ ଅଦାଲତ ଜରିଆରେ ଆପୋଷ ବୁଝାମଣାଦ୍ୱାରା ଅଧିକରୁ ଅଧିକ ମାମଲାର ଫଇସଲା କରାଇବା । ୩  ଜିଲ୍ଲାରେ ଆଇନ ସଚେତନତା ଶିବିର ମାଧ୍ୟମରେ ଜନସଚେତନତା ସୃଷ୍ଟି କରାଇବା ।
ଟେନସରଫ୍ଲୋ ହେଉଛି ଗୁଗଲର ଏକ ଗାଣିତିକ ପ୍ରଣାଳୀ ଯାହାକୁ ବ୍ୟବହାର କରି, ବୈଦ୍ୟୁତିକ ଯନ୍ତ୍ର ଏବଂ କମ୍ପ୍ୟୁଟର ସମୂହକୁ କୁତ୍ରିମ ବୁଦ୍ଧି ପ୍ରଦାନ କରିହେବ । ଏହା ବର୍ତ୍ତମାନ, ବିଭିନ୍ନ ରିସର୍ଚ୍ଚ କାମରେ ବ୍ୟବହାର ହେବା ସହିତ, ଗୁଗଲର ବିଭିନ୍ନ ସଫ୍ଟୱେରରେ ମଧ୍ୟ ବ୍ୟବହାର ହେଉ ଅଛି । ଟେନ୍ସରଫ୍ଲୋ ପ୍ରାଥମିକ ଭାବେ ଏକ ନିଜସ୍ୱ ଗାଣିତିକ ବିଧି ଭାବେ ଗୁଗଲର ବ୍ରେନ ଟିମ ତିଆରି କରିଥିଲେ । ନଭେମ୍ବର ୯ ତାରିଖ, ୨୦୧୫ରେ ଏହାକୁ ଏକ ଓପନ ସୋର୍ସ ସଫ୍ଟୱେର ଭାବେ ଘୋଷଣା କରାଯାଇଥିଲା । ଇତିହାସ ଦିଷ୍ଟବିଲିଭ ୨୦୧୧ ମସିହାରେ ଗୁଗଲ ଡିସ୍ଟବିଲିଭକୁ ଏକ ନିଜସ୍ୱ ମେସିନ ଲର୍ନିଙ୍ଗ ପଦ୍ଧତି ଭାବେ ଉନମୋଚନ କରିଥିଲା ଯାହା କି ଡିପ୍ ଳର୍ନିଙ୍ଗ ଉପରେ ଆଧାରିତ ଥିଲା । ଧିରେ ଧିରେ ଏହା ଆଲଫାବେଟର କମ୍ପାନି ଗୁଡିକରେ ବ‌ହୁଳ ବ୍ୟ‌ବ‌ହାର ହେବାରେ ଲାଗିଲା । ଏହାପାରେ ଗୁଗଲ ନିଜର ଅନେକ ଗୁଡିଏ କମ୍ପ୍ୟୁଟର ବିଜ୍ଞାନୀଙ୍କୁ ଦିଷ୍ଟବିଲିଭର ପ୍ରଶାରଣରେ ନିଯୁକ୍ତ କରିଥିଲେ । ଦିଷ୍ଟବିଲିଭରେ ଆହୁରି ଅନେକ ତଥ୍ୟ ଯୋଡ଼ାଯାଇ ଏହାକୁ ପରବର୍ତ୍ତୀକାଳରେ ଟେନ୍ସରଫ୍ଲୋ ନାମରେ ନାମିତ କରାଯାଇଥିଲା । ୨୦୦୯ ମସିହାରେ ଏହାକୁ ବ୍ୟବହାର କରି ଗୁଗଲର ସ୍ୱର ସନ୍ଧାନୀ ଏବଂ ଗୁଗଲ ସନ୍ଧାନୀରେ ଥିବା ୨୫ ପ୍ରତିଶତ ତ୍ରୁଟିକୁ ଠିକ କରାଯାଇଥିଲା । ଟେନ୍ସରଫ୍ଲୋ ଟେନ୍ସରଫ୍ଲୋ ହେଉଛି ଗୁଗଲର ଦ୍ୱିତୀୟ ପିଢ଼ିର ଗାଣିତିକ ବିଧି, ଯାହାକୁ ୯ ନଭେମ୍ବର, ୨୦୧୫ରେ ଏକ ଓପନ ସୋର୍ସ ସଫ୍ଟଓୟାର ଭାବେ ଉନ୍ମୋଚନ କରାଯାଇଥିଲା । ଏହାର ମୁଖ୍ୟ ସଫ୍ଟୱେରଟି ଗୋଟିଏ ମାତ୍ର ଯନ୍ତ୍ରରେ ପରିଚାଳିତ ହେଉଥିବା ବେଳେ, ଟେନ୍ସରଫ୍ଲୋକୁ ଏକାଧିକ ସି.ପି.ୟୁ ଏବଂ ଜି.ପି.ୟୁରେ ବ୍ୟବହାର କରିହେବ । ଟେନ୍ସରଫ୍ଲୋ ଉଭୟ ଲିନକ୍ସ, ମ୍ୟାକ ଓଏସ, ଉଇଣ୍ଡୋଜ, ଆଣ୍ଡ୍ରଏଡ଼ ଏବଂ ଆଇଓଏସରେ ଉପଲବ୍ଧ ହେଉଛି । ଟେନ୍ସର ପ୍ରୋସେସିଙ୍ଗ ୟୁନିଟ ମଇ ୨୦୧୭ରେ ଗୁଗଲ ନିଜର ଟେନ୍ସର ପ୍ରୋସେସିଙ୍ଗ ୟୁନିଟ, ଯାହାକି ବିଶେଷ କରି ମେସିନ ଲରଣୀଙ୍ଗ ଏବଂ ଟେନ୍ସରଫ୍ଲୋ ପାଇଁ ପ୍ରସ୍ତୁତି କରାଯାଇଛି । ଟି.ପି.ୟୁ ହେଉଛି ଏକ ପ୍ରୋଗ୍ରାମ କରିହେଉଥିବା ଯନ୍ତ୍ର ଯାହାକୁ ବ୍ୟବହାରକରି ଖୁବ କମ ସମୟ ମଧ୍ୟରେ ବହୁତ ମାତ୍ରାରେ ଟେନ୍ସରକୁ ପ୍ରୋସେସ କରିହେବ । ଟେନ୍ସରଫ୍ଲୋ ଲାଇଟ ମଇ ୨୦୧୭ରେ ଗୁଗଲ, ଆଣ୍ଡ୍ରଏଡ଼ ଏବଂ ଆଇଓଏସ ପାଇଁ ଟେନ୍ସରଫ୍ଲୋ ଲାଇଟର ଉନ୍ମୋଚନ କରାଯାଇଥିଲା । ବିଶେଷତ୍ୱ ଟେନ୍ସରଫ୍ଲୋ ପାଇଥନ ଏପିଆଇ, ସି++ ଏପିଆଇ, ହସ୍କେଲ, ଜାଭା ଏବଂ ରେଷ୍ଟ ଏପିଆଇ ଭଳି ସେବା ମଧ୍ୟ ପ୍ରଦାନ କରୁଅଛି । ବ୍ୟବହାର ଟେନ୍ସରଫ୍ଲୋର ବ୍ୟବହାର ମଧ୍ୟରେ ସ୍ୱୟଂଚାଳିତ ଚିତ୍ର ଉତବଳ୍କ ସେବା, ଡିପ୍ ଡ୍ରିମ ସେବା ଅନ୍ୟତମ ।
ନଦୀ ହେଉଛି ଏକ ସ୍ୱତ ପ୍ରବାହିତ ଜଳବାହକ ,ଯେଉଁଥିରେ ସାଧାରଣତଃ ମିଠାଜଳ, ସମୁଦ୍ର କିମ୍ବା ଆଉ ଏକ ନଦୀରେ ଯାଇ ମିଶିଥାଏ ।ବେଳେ ବେଳେ ନଦୀ ଭୂମି ଭିତରେ ପ୍ରବାହିତ ହୋଇ ବସି ଯାଇଥାଏ । ନଦୀର କୌଣସି ପ୍ରକୃତ ସଂଜ୍ଞା ନଥାଏ । ଭୌଗଳିକ ଅବସ୍ଥିତି ନେଇ ଛୋଟ ଛୋଟ ନଦୀର ନାମ କାରଣ କର ଯାଇଥାଏ । ଉଦାହରଣ ସ୍ୱରୂପ ରନ ଆମେରିକାରେ , ବର୍ନ ସ୍କଟଲାଣ୍ଡରେ,ବେକ ଉତ୍ତର ଇଂଲଣ୍ଡଠାରେ । ନଦୀ ଜଳଚକ୍ରର ଏକ ଅଂଶ ଅଟେ । ନଦୀ ସମ୍ପର୍କିତ ବୈଜ୍ଞାନିକ ଅଧ୍ୟୟନକୁ କୁହାଯାଏ ।
ଏହା ଭାରତୀୟ ଉପମହାଦେଶ ଓ ଦକ୍ଷିଣପୂର୍ବ ଏସିଆରେ ଯଥା ଭାରତ, ବାଂଲାଦେଶ, ନେପାଳ, ପାକିସ୍ତାନ, ଶ୍ରୀଲଙ୍କା, ମିଆଁମାର, ଥାଇଲାଣ୍ଡ, ଲାଓସ୍, କାମ୍ପୁଚିଆ, ଭିଏତନାମ, ମାଲେସିଆ ତଥା ପଶ୍ଚିମ ଇଣ୍ଡୋନେସିଆରେ ଦେଖିବାକୁ ମିଳେ. ପଳାଶ ଏକ ଦ୍ରୁମ ଜାତୀୟ ଉଦ୍ଭିଦ। ପଳାଶ ବା ହେଉଛି ଶିମ୍ବାଦି ବର୍ଗର ମଧ୍ୟମାକୃତି ତରୁ। ଗଛ ବଙ୍କା ଓ ଗଣ୍ଠିଆ। ଏହାର ପତ୍ରଗୁଡ଼ିକ ହାତୀକାନ ପରି ବଡ଼ ବଡ଼, ତ୍ରିପର୍ଣ୍ଣ। ଫୁଲ ପାଟ ରଙ୍ଗର । କେତେକ ସ୍ଥାନରେ ଅଳ୍ପ ହଳଦୀମିଶା ଲାଲ ରଙ୍ଗର ଫୁଲ ଦେଖିବାକୁ ମିଳେ। ଶୀତ ଶେଷରେ ପତ୍ରଝଡ଼ିଯାଏ ଓ ବସନ୍ତ ଋତୁର ଆଗମନରେ ଏହି ଗଛ ଶୁକଚଞ୍ଚୁ ପରି ତୋଫା ନାଲି ରଙ୍ଗର ଫୁଲରେ ଭରି ଉଠେ। ଏହାର ଛାଲକୁ ଚିରିଦେଲେ ଏକ ପ୍ରକାର ରକ୍ତବର୍ଣ୍ଣ ନିର୍ଯ୍ୟାସ   ବାହାରେ। ଏହାର ଫୁଲକୁ ପାଣିରେ ସିଝାଇଲେ ଏକ ପ୍ରକାରର ନାଲି ରଙ୍ଗ ବାହାରେ। ପୂର୍ବେ ଏହି ରଙ୍ଗରେ ଅବିରକୁ ରଙ୍ଗା ଯାଉଥିଲା। ବିବିଧ ଭାରତୀୟ ପ୍ରାଦେଶିକ ନାମ ଇଂରାଜୀରେ ,ମଧ୍ୟ କୁହାଯାଏ। ଶାସ୍ତ୍ରୋକ୍ତ ଗୁଣ କଷାୟ କଟୁ ମିଶ୍ରିତ ତିକ୍ତ ରସ, ସ୍ନିଗ୍ଧ, ଉଷ୍ଣବୀର୍ଯ୍ୟ, ଅଗ୍ନୀଦୀପକ, ବୀର୍ଯ୍ୟବର୍ଦ୍ଧକ, ସାରକ, ଭଗ୍ନ ସନ୍ଧାନ କାରକ, ଭଗ୍ନ ସଂଯୋଯକ, ଗୁଳ୍ମଘ୍ନ, ଗୁହ୍ୟଜ ରୋଗ, ବ୍ରଣ, ଭଗନ୍ଦର, ଅର୍ଶ, କୃମି, ଗ୍ରହଣୀ, ପ୍ଲୀହା ଓ ଯକୃତ ରୋଗ ନିବାରକ। ମାତ୍ରା ଦୁଇ ଅଣାରୁ ଆଠ ଅଣା। ବ୍ୟବହାର ଔଷଧୀୟ ଏହାର ସର୍ବାଙ୍ଗକୁ ଔଷଧ ରୂପରେ ବ୍ୟବହାର କରାଯାଏ। ଏହାର ମୂଳ ଛେଲିକୁ ବାଟି ନିର୍ଦ୍ଦିଷ୍ଟ ଅଙ୍ଗ ଉପରେ ଲେପଦେଲେ ଭଙ୍ଗା ହାଡ଼ ଯୋଡି଼ ହୋଇଯାଏ। ଏହାର ପତ୍ରକୁ ବାଟି ଲେପ ଦେଲେ ଗୁହ୍ୟରୋଗ ନାଶ ହୁଏ। ଏହାର ଛେଲିକୁ ପୋଡ଼ି ସେହି ପାଉଁଶକୁ ମାଟି ପାତ୍ରରେ ଜଳ ସହିତ ତିନିଘଣ୍ଟା ରଖିଲେ ପାଉଁଶ ତଳକୁ ବସିଯାଏ। ତା ପରେ ଉପରର ଜଳକୁ ଆଣି ତା ସହିତ ମହୁ ବା ମିଶ୍ରିଗୁଣ୍ଡ ମିଶାଇ ଖାଇଲେ ପିଲାଙ୍କର କୃମି ଭଲ ହୁଏ ଓ କୃମିଜନିତ ଯାବତୀୟ ପୀଡ଼ା ଦୂର ହୁଏ। ଏହାର କ୍ଷାରରୁ ଅର୍ଦ୍ଧରତି ପ୍ରମାଣ ନେଇ ମହୁସହିତ ଖଲି ସେବନ କଲେ ଅର୍ଶ, ଗୁଳ୍ମ, ପ୍ଲୀହା, ବ୍ରଣ, କ୍ଷତ ଓ ପେଟର ଯାବତୀୟ ବେଦନା ଦୂର ହୁଏ। ଶୁକ୍ରବୃଦ୍ଧିପାଇଁ ଏହାର ପ୍ରୟୋଗ କରାଯାଇଥାଏ। ଏହାର କ୍ଷାରକୁ ସୋରିଷତେଲ ସହିତ ପାକକରି ସେହି ତେଲକୁ ଲଗାଇଲେ କ୍ଷତ ଶୁଖିଯାଏ। ପଳାଶ ପତ୍ରର ଚୂର୍ଣ୍ଣ ଅଥବା ପତ୍ରର ସିଝାପାଣିକୁ ସବୁପ୍ରକାରର କ୍ଷତର ଚିକିତ୍ସାରେ ପ୍ରୟୋଗ କରାଯାଇଥାଏ। ମୂତ୍ରକୃଚ୍ଛ୍ରରେ ଏହାର ଫୁଲକୁ ପାଣିରେ ପୂରାରାତି ଭେଦାଇ ଛାଣି ମିଶ୍ରି କିମ୍ବା ଚିନି ସହିତ ସେବନ କଲେ ଉପକାର ମିଳେ। ଅତିସାର ଓ ଗ୍ରହଣୀ ରୋଗରେ ଏହାର ଛେଲିର ରସକୁ ଅଳ୍ପ ମହୁ ସହିତ ସେବନ କଲେ ଲାଭ ମିଳେ। ପଳାଶ ଗଛର ଅଠାକୁ ପାଣିରେ ଭେଦାଇ ତାକୁ ଚକଟି ପାନକଲେ ସବୁପ୍ରକାର ଝାଡ଼ା ନିବାରିତ ହୁଏ ଓ ଧାତୁ ପୁଷ୍ଟହୁଏ। ଏହି ଅଠାକୁ ଖରାରେ ଶୁଖାଇ ଗୁଣ୍ଡକରି ମିଶ୍ରିଗୁଣ୍ଡ ସହିତ ବ୍ୟବହାର କଲେ ସ୍ୱପ୍ନଦୋଷ, ଶୁକ୍ରତାରଲ୍ୟ, ପ୍ରମେହ, ଶୁକ୍ରକ୍ଷୟଜନିତ ରୋଗ ତଥା ସ୍ତ୍ରୀମାନେ ସେବନ କଲେ ପ୍ରଦରାଦି ସ୍ତ୍ରୀରୋଗ ନିବାରିତ ହୁଏ। ଚର୍ମରୋଗରେ ଏହାର ମଞ୍ଜିକୁ ବାଟି ଲଗାଯାଏ। ମୁଖ ରୋଗରେ ଏହାର ଅଠା ବା ଛେଲିକୁ ପାଣିରେ ସିଝାଇ, ସେଇ ପାଣିରେ କୁଳି କଲେ ଉପକାର ମିଳେ। ଅନ୍ୟାନ୍ୟ ଏହାର ପତ୍ର ମୋଟା ହୋଇଥିବାରୁ ତାକୁ ସିଲାଇକରି ଖଲିପତ୍ର ଓ ଚଉପଦୀ କରାଯାଏ। ଉତ୍ତର ଭାରତରେ ଲୋକେ ଧୂଆପତ୍ରର ଗୁଣ୍ଡ ଭରତି କରି ଏହି ପତ୍ରକୁ ପିକାକରି ଟାଣନ୍ତି। ପଳାଶ ଗଛର ଛେଲିକୁ ଛେଚି ଡଙ୍ଗା ଓ ଜାହାଜର ଫାଟରେ ପୁରାଯିବା ଅସ୍ତା ତିଆରି କରାଯାଏ। ଏ ଗଛର ଛାଲ ଓ ଅଂଶୁରେ ଦଉଡ଼ି ତିଆରି ହୁଏ। ଏ ଗଛକୁ ହିନ୍ଦୁମାନେ ପବିତ୍ର ଜ୍ଞାନ କରନ୍ତି ଓ ବ୍ରତଘର  (ଉପନୟନ) କାଳରେ ବ୍ରହ୍ମଚାରୀ ଏହି ଦଣ୍ଡ ଧାରଣ କରେ । ଆଧାର ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ ।
ସହରୀ ବାଘ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ରାଜେନ୍ଦ୍ର ଭରଦ୍ୱାଜ । ସୁନୀଲ ବାପି ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରାମଣା ମୋଗୁଲି ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଓ ପବାଣୀ । ପୃଥ୍ୱୀରାଜ ନାୟକ, ବାହୁବଳୀ ପ୍ରଭାକର, ଭୂପାଳ ରାଜ, ରବି, ବିଜୟ ଭାସ୍କର, ସଞ୍ଜୟ ମହାନନ୍ଦ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ ପବାଣୀ ପୃଥ୍ୱୀରାଜ ନାୟକ ବାହୁବଳୀ ପ୍ରଭାକର ଭୂପାଳ ରାଜ ରବି ବିଜୟ ଭାସ୍କର ସଞ୍ଜୟ ମହାନନ୍ଦ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବଲେ ସାବ୍‌ଲି । ହ୍ୟୁମାନ ସାଗର, ବିଷ୍ଣୁମୋହନ କବି, ଅମ୍ରିତା ନାୟକ, ସତ୍ୟଜିତ ପ୍ରଧାନ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କସ୍ତୁରୀ ପଟ୍ଟନାୟକ  (ଜନ୍ମ ୩୧ ଅକ୍ଟୋବର ୧୯୬୬) ଜଣେ ଓଡ଼ିଶୀ ନୃତ୍ୟ କଳାକାର  । ସେ ଓଡ଼ିଶୀ ଗବେଷଣା କେନ୍ଦ୍ର  , ଭୁବନେଶ୍ୱର ସହିତ ବିଶେଷକରି କୋରିଓଗ୍ରାଫି ଏବଂ ଛାତ୍ରଛାତ୍ରୀମାନଙ୍କର ପ୍ରଶିକ୍ଷଣପାଇଁ ପାଖାପାଖି ଦୁଇ ଦଶନ୍ଧି ଧରି ସମ୍ପୃକ୍ତ। ସେ ଓଡ଼ିଶୀ ଗବେଷଣା କେନ୍ଦ୍ରରୁ ଉତ୍ତୀର୍ଣ୍ଣ ହୋଇଥିବା ପ୍ରଥମ ବ୍ୟାଚ୍‌ର ଜଣେ ଛାତ୍ରା। ଜୀବନୀ କସ୍ତୁରୀ ପଟ୍ଟନାୟକ ହେଉଛନ୍ତି ଓଡ଼ିଶୀ ନୃତ୍ୟର ଜଣେ କଳାକାର, ସଙ୍ଗୀତକାର, ଶିକ୍ଷକ ଓ କୋରିଓଗ୍ରାଫର। ଓଡ଼ିଶୀ ନାଚରେ ସେ ହେଉଛନ୍ତି ଜଣେ ବହୁମାନ୍ୟ ଜ୍ୟେଷ୍ଠ ନିପୁଣ କଳାକାର। ଓଡ଼ିଶି ନୃତ୍ୟ ନାଟକ ଉପରେ କେନ୍ଦ୍ରିତ ରହି ସେ ଉଭୟ ଏକକ ଏବଂ ସମୂହ ପ୍ରଦର୍ଶନ କରନ୍ତି। ଏଥିରେ ଓଡ଼ିଶାର ଶାସ୍ତ୍ରୀୟ ଏବଂ ଲୋକ ପରମ୍ପରା, ଭାରତୀୟ ପୁରାଣ ଏବଂ ବିଭିନ୍ନ ଐତିହାସିକ ଏବଂ ସାମାଜିକ ସମସ୍ୟା ମିଳିତ ଭାବରେ ପ୍ରଦର୍ଶିତ ହୋଇଥାଏ। କସ୍ତୁରୀ ପିଲାଟିବେଳୁ ଓଡ଼ିଶୀ ନୃତ୍ୟ ଓ କଥକ ନୃତ୍ୟ ଶିକ୍ଷା କରିଥିଲେ। ସେ ଓଡ଼ିଶୀ ଗବେଷଣା କେନ୍ଦ୍ର   ଭୁବନେଶ୍ୱରୁ ଏହି ଶିକ୍ଷା ଗ୍ରହଣ କରିଥିଲେ। ସ୍ୱର୍ଗତ ଗୁରୁ ରଘୁନାଥ ଦତ୍ତ, ସ୍ୱର୍ଗତ ପଦ୍ମବିଭୂଷଣ ଗୁରୁ କେଳୁଚରଣ ମହାପାତ୍ର, ପଦ୍ମଶ୍ରୀ କୁମକୁମ ମହାନ୍ତି, ସ୍ୱର୍ଗତ ପଦ୍ମଶ୍ରୀ ଗଙ୍ଗାଧର ପ୍ରଧାନ, ଗୁରୁ ରମଣୀ ରଞ୍ଜନ ଜେନା, ସ୍ୱର୍ଗତ ଦୟାନିଧି ଦାସଙ୍କଠାରୁ ସେ ଶିକ୍ଷା ଲାଭ କରିଥିଲେ। ସେ ଓଡ଼ିଶୀ ନୃତ୍ୟର ପ୍ରଦର୍ଶନ ଏବଂ ଶିକ୍ଷାଦାନପାଇଁ ସେ ହଂକଂ, ଋଷିଆ, ଇଣ୍ଡୋନେସିଆ, ଥାଇଲାଣ୍ଡ, ସିଂଗାପୁର ଏବଂ ଉତ୍ତର କୋରିଆ ସମେତ ସମଗ୍ର ଏସିଆ ମହାଦେଶ ପରିଭ୍ରମଣ କରିଥିଲେ। ସେ ଭାରତ ତଥା ବିଦେଶର ଅନେକ ଛାତ୍ରଙ୍କୁ ସେ ପ୍ରଶିକ୍ଷିତ କରିଥିଲେ, ଯେଉଁମାନଙ୍କ ଭିତରୁ ଅନେକ ଏବେ ଗୁରୁ ହୋଇ ସାରିଲେଣି। ଓଡ଼ିଶୀ ଗବେଷଣା କେନ୍ଦ୍ରର ସମ୍ମାନ ସହିତ ସେ ଦିଲ୍ଲୀସ୍ଥ ର କାର୍ଯ୍ୟକ୍ରମ ନିର୍ଦ୍ଦେଶକ। ସେଠାରେ ସେ ଶିକ୍ଷା, ଗବେଷଣା ଏବଂ ନୀତି ନିର୍ଦ୍ଧାରଣ ଆଦି ଅନେକ କାର୍ଯ୍ୟକଳାପରେ ସମ୍ପୃକ୍ତ ହୋଇଥିଲେ। ସେ ଲୁପ୍ତ ହୋଇ ଯାଉଥିବା ଆଦିବାସୀ ଲୋକ କଳାର ସଂରକ୍ଷଣପାଇଁ କାମ କରିଥିଲେ। ସେ ମହିଳା ଏବଂ ନିମ୍ନବର୍ଗର ଶିଶୁମାନଙ୍କପାଇଁ ଶିକ୍ଷାର ବ୍ୟବସ୍ଥା କରିଥିଲେ। ସଂକଳ୍ପ ର ଏକ ପ୍ରତିନିଧି ହିସାବରେ ସେ ଭାରତୀୟ ସଂସଦରେ ଅଂଶଗ୍ରହଣ କରିଥିଲେ। କସ୍ତୁରୀ ଓଡ଼ିଆ ଚଳଚ୍ଚିତ୍ର ଏବଂ ଜାତୀୟ ଦୂରଦର୍ଶନ ଚ୍ୟାନେଲର ଦେବଦାସୀ ପରି ଧାରାବାହିକରେ ଅଭିନୟ କରିଛନ୍ତି। ସେ କେନ୍ଦ୍ରୀୟ ଚଳଚ୍ଚିତ୍ର ପ୍ରମାଣନ ବୋର୍ଡ   କମିଟି ଏବଂ ସଂସ୍କୃତି ମନ୍ତ୍ରଣାଳୟର ଜଣେ ସଦସ୍ୟା ଥିଲେ। ସେ ଏବେ ମନ୍ତ୍ରଣାଳୟର ପ୍ରଦର୍ଶନ କଳା ବିଶେଷଜ୍ଞ କମିଟିରେ ଅଛନ୍ତି। ଉପଲବ୍ଧି ଏବଂ ଅବଦାନ କସ୍ତୁରୀ ଏବେ ବି ସଂକଳ୍ପ ରେ ଅଛନ୍ତି, ଯାହାକୁ ପୂର୍ବତନ ମୁଖ୍ୟ ବିଚାରପତି ଜେ. ଏସ୍. ବର୍ମାଙ୍କ ଅଧ୍ୟକ୍ଷତାରେ ରହିଥିବା ଭାରତ ସରକାରଙ୍କ କମିଟି  "ଅତି ଉତ୍ତମ"   " "   " ଭାବେ ଚିହ୍ନିତ କରିଛନ୍ତି। ସଂସ୍କୃତିର କାର୍ଯ୍ୟକ୍ରମ ନିର୍ଦ୍ଦେଶିକା ହିସାବରେ ସେ ସାଂସ୍କୃତିକ ଏବଂ ପ୍ରାକୃତିକ ପରମ୍ପରାକୁ ପ୍ରଚାର କରୁଛନ୍ତି।
ପାଲିଫର୍ମିନ  (ଇଂରାଜୀ ଭାଷାରେ ), କେପିଭାନ୍ସ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କେମୋଥେରାପି ଜନିତ ପାଟି ପ୍ରଦାହର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ନିର୍ଦ୍ଦିଷ୍ଟ ଭାବରେ ଏହା ଅଟୋଲୋଗସ୍ ଷ୍ଟେମ୍-ସେଲ୍ ପ୍ରତିରୋପଣ ଚିକିତ୍ସାର ଏକ ଅଂଶ ଭାବରେ ଉଚ୍ଚ ମାତ୍ରାର କେମୋଥେରାପି ଗ୍ରହଣ କରୁଥିବା ରକ୍ତ କର୍କଟ ରୋଗ ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । କେମୋଥେରାପି ଦେବାର ୨୪ ଘଣ୍ଟା ମଧ୍ୟରେ ଏହାକୁ ଦିଆଯିବା ଉଚିତ୍ ନୁହେଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ନିଦ୍ରାହୀନତା, ଫୁଲା, ଲାଲ ରଙ୍ଗ ଏବଂ ଅଗ୍ନାଶୟ ପ୍ରଦାହ ହୋଇପାରେ । ଏହା ଯୋଗୁ କେତେକ କର୍କଟ ରୋଗର ବୃଦ୍ଧି ଚିନ୍ତା ବୃଦ୍ଧି କରେ । ଏହା କେରାଟିନୋସାଇଟ ଅଭିବୃଦ୍ଧି କାରକର   ଏକ ଉତ୍ପାଦିତ ରୂପ । ୨୦୦୪ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପାଲିଫର୍ମିନ ଅନୁମୋଦିତ ହୋଇଥିଲା । ୨୦୦୫ ରେ ୟୁରୋପରେ ଏହା ଅନୁମୋଦିତ ହୋଇଥିବାବେଳେ ପରବର୍ତ୍ତୀ ସମୟରେ ସେହି ଅନୁମୋଦନ ପ୍ରତ୍ୟାହାର କରାଯାଇଥିଲା । ୨୦୨୧ ସୁଦ୍ଧା କାନାଡ଼ାରେ ବ୍ୟବହାର ନିମନ୍ତେ ଅନୁମୋଦିତ ହୋଇନଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୬ଟି ମାତ୍ରାର ଅନୁକ୍ରମର ମୂଲ୍ୟ ପ୍ରାୟ ୧୭,୭୦୦ ଡଲାର ଥିଲା ।
ଉଦୟ ଭାନୁ ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ଉପସ୍ଥାପିକା । ସେ ମାତ୍ର ୧୪ ବର୍ଷ ବୟସରେ ଚଳଚ୍ଚିତ୍ରରେ ଅଭିନୟ କରିଥିଲେ । ଭାନୁ ଜଣେ କୁଚୁପୁଡ଼ି ନୃତ୍ୟରେ ପ୍ରଶିକ୍ଷଣ ନେଇଛନ୍ତି । ପ୍ରାରମ୍ଭିକ ଜୀବନ ଉଦୟ ଭାନୁ ୫ ଅଗଷ୍ଟ ୧୯୮୦ରେ ତେଲେଙ୍ଗାନାର କରିମ୍‌ନ‌ଗରସ୍ଥିତ ସୁଲତାନାବାଦରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ଜଣେ ଡାକ୍ତର ଏବଂ ମାତା ଜଣେ ଆୟୁରଦେବ ଡାକ୍ତର ଥିଲେ । ତାଙ୍କର ମାତ୍ର ଗୋଟିଏ ଭାଇ ଅଛି, ଯେ କି ଜଣେ ସଫ୍ଟଓୟାର ଇଞ୍ଜିନିୟର ଭାବରେ କାର୍ଯ୍ୟ କରୁଛନ୍ତି । ତାଙ୍କର ପିତା ମଧ୍ୟ ଜଣେ କବି । ଭାନୁଙ୍କୁ ମାତ୍ର ଚାରି ବର୍ଷ ବୟସ ହୋଇଥିବା ବେଳେ ସେ ମୃତ୍ୟୁବରଣ କରିଥିଲେ । ଭାନୁଙ୍କର ୨ ସେପ୍ଟେମ୍ବର ୨୦୧୬ରେ ଦୁଇଟି ଯମଜ ଝିଅ ଜନ୍ମ ହୋଇଥିଲେ । ଅଭିନୟ ଜୀବନ ଭାନୁ ୧୯୯୪ରେ ଆର୍. ନାରାୟଣ ମୂର୍ତ୍ତୀଙ୍କର ଚଳଚ୍ଚିତ୍ର ଏରା ସୈନ୍ୟମ୍ ଜରିଆରେ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହା ପରେ ଦଶମ ଶ୍ରେଣୀରେ ପଢ଼ୁଥିବା ବେଳେ ଦୂରଦର୍ଶନର ହର୍ଲିକ୍ସ ହୃଦୟାଞ୍ଜଳୀ କାର୍ଯ୍ୟକ୍ରମରେ ଜଣେ ଉପସ୍ଥାପିକା ଏବଂ ଗାୟିକା ଭାବରେ କାର୍ଯ୍ୟ କରିଥିଲେ । କୋଣ୍ଡାଭୀତି ସିଂହାସନମ୍, କ୍ୱାଇଦି ବ୍ରଦର୍ସ ଏବଂ ଶ୍ରାବଣ ମାସମ୍ ଭଳି କିଛି ତେଲୁଗୁ ଚଳଚ୍ଚିତ୍ରରେ ସେ ଅଭିନୟ କରିଥିଲେ । ସେ କିଛି କନ୍ନଡ଼ ଚଳଚ୍ଚିତ୍ରରେ ଏବଂ ତାମିଲ ଚଳଚ୍ଚିତ୍ରରେ ଅଭିନୟ କରଥିଲେ । ସେ ତିନୋଟି ତେଲୁଗୁ ଚଳଚ୍ଚିତ୍ର ଆପ୍‌ଡ଼ା ମୋକ୍କୁଲା ବାଡ଼ୁ, ଲିଡ଼ର୍ ଏବଂ ଜୁଲାଇ‌ରେ ଆଇଟମ୍ ନୃତ୍ୟ ମଧ୍ୟ କରିଥିଲେ ।
ବଟକୃଷ୍ଣ ଜେନା  (୧୧ ଅପ୍ରେଲ ୧୯୪୦ - ୨୪ ଜୁଲାଇ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, ଉତ୍କଳ କଂଗ୍ରେସ ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ । ବଟକୃଷ୍ଣ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୭୧ ମସିହା ଓଡ଼ିଶା ବିଧାନ ସଭା ନିର୍ବାଚନରେ ସଲେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଏବଂ ପରେ ୧୯୭୧, ୧୯୭୪ ଓ ୧୯୮୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ କିଶାନ ନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ, ୭ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବଟକୃଷ୍ଣ ଜେନା ୧୯୪୦ ମସିହାର ଅପ୍ରେଲ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭୋଳାନାଥ ଜେନା ଏବଂ ପତ୍ନୀଙ୍କ ନାମ ପୁଷ୍ପଲତା ଜେନା । ବଟକୃଷ୍ଣଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ବଟକୃଷ୍ଣ ଜେନା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, ଉତ୍କଳ କଂଗ୍ରେସ ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଚାରିଥର ବିଧାୟକ ଭାବରେ ଏବଂ ୧୯୮୫ ମସିହାରୁ ୧୯୮୯ ମସିହାଯାଏଁ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ବଟକୃଷ୍ଣ ଜେନା ୨୦୧୧ ମସିହାର ଜୁଲାଇ ମାସ ୨୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।
ଜବାହର ନବୋଦୟ ବିଦ୍ୟାଳୟ, ରାୟଗଡ଼ା ଓଡ଼ିଶାର ରାୟଗଡ଼ା ଜିଲ୍ଲାର ଏକ କେନ୍ଦ୍ରୀୟ ସରକାରୀ ଆବାସିକ ବିଦ୍ୟାଳୟ । ଇତିହାସ କେନ୍ଦ୍ର ସରକାରଙ୍କ ମାନବ ସମ୍ବଳ ବିକାଶ ମନ୍ତ୍ରାଳୟ ଆନୁକୁଲ୍ୟରେ ୨୦୦୨ ମସିହାରେ ଏହି ବିଦ୍ୟାଳୟ ସ୍ଥାପିତ ହୋଇଥିଲା । ବିଦ୍ୟାଳୟଟି ନବୋଦୟ ବିଦ୍ୟାଳୟ ସମିତିଦ୍ୱାରା ପରିଚାଳିତ । ଅଧୁନା ବିଦ୍ୟାଳୟଟି ରାୟଗଡ଼ା ସହରଠାରୁ ୫୦ କି.ମି ଦୂର ବିଷମ କଟକରେ ଅସ୍ଥାୟୀ ଭାବେ କାର୍ଯ୍ୟ କରୁଅଛି । ଏହି ବିଦ୍ୟାଳୟରେ ଷଷ୍ଠରୁ ଦ୍ୱାଦଶ ପର୍ଯ୍ୟନ୍ତ ପାଠ ପଢ଼ିବାର ବ୍ୟବସ୍ଥା ରହିଛି । ବିଦ୍ୟାଳୟରେ ପଢ଼ିବା ପାଇଁ ଏକ ପ୍ରବେଶ ପରିକ୍ଷାରେ ଉତ୍ତିନ୍ନ ହେବାକୁ ପଡ଼େ । ଏହି ବିଦ୍ୟାଳୟରେ ସି.ବି.ଏସ୍.ଇ ପାଠ୍ୟ ଖସଡ଼ା ଅନୁସାରେ ପାଠ ପଢ଼ା ହୁଏ। ସମସ୍ତ ଉପକୃତ ଛାତ୍ରଛାତ୍ରୀଙ୍କୁ ନିଶୁଳ୍କ ପାଠ ପଢ଼ାହୁଏ । ଲକ୍ଷ୍ୟ ଜିଲ୍ଲାର ଗ୍ରାମାଞ୍ଚଳରେ ପଢୁଥିବା ମେଧାବୀ ଛାତ୍ର/ଛାତ୍ରୀଙ୍କୁ ଉନ୍ନତ ମାନର ଶିକ୍ଷା ପ୍ରଦାନ କରିବା ସଙ୍ଗେ ସଙ୍ଗେ ତିନୋଟି ଭାଷାରେ ସେମାନଙ୍କ ଦକ୍ଷତା ବୃଦ୍ଧି ଲକ୍ଷରେ ଜବାହର ନବୋଦୟ ବିଦ୍ୟାଳୟଗୁଡ଼ିକ ସ୍ଥାପିତ ହୋଇଛି ।
ଅନୁଗୋଳ  (କ୍ରମିକ ସଂଖ୍ୟା: ୬୧) ଅନୁଗୋଳ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଅନୁଗୋଳ  (ପୌ), ନାଲକୋନଗର, ଅନୁଗୋଳ ବ୍ଳକର କିଛି ଅଞ୍ଚଳ ଓ ବଅଁରପାଳ ବ୍ଳକର କିଛି ଅଞ୍ଚଳ  । ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଜନୀକାନ୍ତ ସିଂହ ଭାରତୀୟ ଜନତା ପାର୍ଟିର ପ୍ରାର୍ଥୀ ପ୍ରତାପ ଚନ୍ଦ୍ର ପ୍ରଧାନଙ୍କଠାରୁ ୮୮୨୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଜନୀକାନ୍ତ ସିଂହ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପ୍ରତାପ ଚନ୍ଦ୍ର ପ୍ରଧାନଙ୍କଠାରୁ ୨୦୩୪୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଜନୀ କାନ୍ତ ସିଂହ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସଂଗ୍ରାମ କେଶରୀ ମିଶ୍ରଙ୍କଠାରୁ ୨୦,୪୬୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୯ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ରାଇରଙ୍ଗପୁର  (କ୍ରମିକ ସଂଖ୍ୟା: ୨୮) ମୟୂରଭଞ୍ଜ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ରାଇରଙ୍ଗପୁର  (ବି), ରାଇରଙ୍ଗପୁର ବ୍ଳକ, ବହଳଦା ବ୍ଳକ, ତିରିଙ୍ଗ ବ୍ଳକ ଓ ଜାମଡ଼ା ବ୍ଳକ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଶଇବ ସୁଶୀଳ କୁମାର ହାଁସଦା ଭାରତୀୟ ଜନତା ପାର୍ଟି ପ୍ରାର୍ଥିନୀ ଦ୍ରୋପଦୀ ମୁର୍ମୁଙ୍କଠାରୁ ୧୫୫୫୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: ୨୦୨୪: ଜଲେନ ନାଏକ  (ଭାଜପା) ୨୦୧୯ ନବ ଚରଣ ମାଝି  (ଭାଜପା) ୨୦୧୪: ଶଇବ ସୁଶୀଳ କୁମାର ହାଁସଦା  (ବିଜଦ) ୨୦୦୯:  (୨୮): ଶ୍ୟାମ ଚରଣ ହାଁସଦା  (କଂଗ୍ରେସ) ୨୦୦୪:  (୪): ଦ୍ରୌପଦୀ ମୁର୍ମୁ  (ଭାଜପା) ୨୦୦୦:  (୪): ଦ୍ରୌପଦୀ ମୁର୍ମୁ  (ଭାଜପା) ୧୯୯୫:  (୪): ଲକ୍ଷ୍ମଣ ମାଝି  (କଂଗ୍ରେସ) ୧୯୯୦:  (୪): ଚୈତନ୍ୟ ପ୍ରସାଦ ମାଝି  (ଜନତା ଦଳ) ୧୯୮୫:  (୪): ଭବେନ୍ଦ୍ରନାଥ ମାଝି  (କଂଗ୍ରେସ) ୧୯୮୦:  (୪): ସିଦ୍ଧଲାଲ ମୁର୍ମୁ  (କଂଗ୍ରେସ-ଇ) ୧୯୭୭:  (୪): ଅର୍ଜୁନ ମାଝି  (ଜନତା) ୧୯୭୪:  (୪): ଅର୍ଜୁନ ମାଝି  (ଉତ୍କଳ କଂଗ୍ରେସ) ୧୯୭୧:  (୩): ସିଦ୍ଧଲାଲ ମୁର୍ମୁ  (ଝାଡ଼ଖଣ୍ଡ) ୧୯୬୭:  (୩): କାର୍ତ୍ତିକ ଚନ୍ଦ୍ର ମାଝି  (ସ୍ୱତନ୍ତ୍ର) ୧୯୬୧:  (୧୩୬): ଚନ୍ଦ୍ର ମୋହନ ସିଂହ  (କଂଗ୍ରେସ) ୧୯୫୭:  (୯୮): ହରଦେବ ତିରିୟା  (ସ୍ୱାଧୀନ) ୧୯୫୧:  (୪୮): ହରଦେବ ତିରିୟା  (କଂଗ୍ରେସ) ୨୦୦୯ ନିର୍ବାଚନ ଫଳାଫଳ ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶ୍ୟାମ ଚରଣ ହାଁସଦା, ଝାଡ଼ଖଣ୍ଡ ମୁକ୍ତି ମୋର୍ଚ୍ଚା ପ୍ରାର୍ଥୀ ପୂର୍ଣ୍ଣ ଚନ୍ଦ୍ର ମାରାଣ୍ଡିଙ୍କଠାରୁ ୪,୬୦୨ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ  ।
ସୋନାଲୀ ମହାପାତ୍ର,  (ଜନ୍ମ: ୨୫ ମାର୍ଚ୍ଚ ୧୯୭୯) ଜଣେ ଓଡ଼ିଶୀ ନୃତ୍ୟଶିଳ୍ପୀ ଅଟନ୍ତି  । ୨୦୧୧ ବର୍ଷ ପାଇଁ ତାଙ୍କ କେନ୍ଦ୍ର ସଙ୍ଗୀତ ନାଟକ ଏକାଡ଼େମୀ ତରଫରୁ ଉସ୍ତାଦ ବିସମିହ୍ଲା ଖାନ ଯୁବ ପୁରସ୍କାର ପ୍ରଦାନ କରାଯାଇଥିଲା । ସେ ଗୁରୁ ଦେବପ୍ରସାଦ ଦାସଙ୍କ ଶୈଳୀରେ ଓଡ଼ିଶୀ ନୃତ୍ୟ ପରିବେଷଣ କରନ୍ତି । ବ୍ୟକ୍ତିଗତ ଜୀବନ ସୋନାଲୀ ୧୯୭୯ ମସିହାରେ କଟକଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ନିର୍ମଳ କୁମାର ମହାପାତ୍ର ଭୁବନେଶ୍ୱର ଦୂରଦର୍ଶନ କେନ୍ଦ୍ରରେ ଜଣେ କର୍ମଚାରୀ ଥିଲେ ଓ ସେ ସଙ୍ଗୀତ ନିର୍ଦ୍ଦେଶନା ମଧ୍ୟ କରନ୍ତି । ତାଙ୍କ ମାତାଙ୍କ ନାମ ଥିଲା ଜୟନ୍ତୀ ମହାପାତ୍ର । ୫ ବର୍ଷ ବୟସରେ ଭୁଲ ଔଷଧର ପ୍ରୟୋଗ ଯୋଗୁ, ସୋନାଲୀ ନିଜ ଶ୍ରବଣ ଶକ୍ତି ହରାଇଥିଲେ । ଶ୍ରବଣ ଶକ୍ତି ହରେଇଥିଲେ ମଧ୍ୟ, ତାଙ୍କ ପିତା ସୋନାଲୀଙ୍କୁ ନୃତ୍ୟର ତାଳ ଓ ଗାୟକର ଓଠ ଚାଳନାରୁ ଗୀତ ବୁଝିବା ଶିଖାଇଥିଲେ । ତାଙ୍କର ପ୍ରଥମ ନୃତ୍ୟଗୁରୁ ଥିଲେ ଧୀର ଦେବୀ । ପରେ ସେ ଗୁରୁ ତୃପ୍ତି ମହାନ୍ତି ଓ ଗୁରୁ ଦୁର୍ଗା ଚରଣ ରଣବୀରଙ୍କଠାରୁ ନୃତ୍ୟ ଶିକ୍ଷାଲାଭ କରିଥିଲେ । ସେ ବଂଶୀବାଦକ ଅଭିରାମ ନନ୍ଦଙ୍କୁ ବିବାହ କରିଛନ୍ତି । ନର୍ତ୍ତକୀ ଜୀବନ ୧୪ ବର୍ଷ ବୟସରେ କଟକର ଇଣ୍ଡୋର ଷ୍ଟାଡ଼ିୟମରେ ସୋନାଲୀ ନିଜର ପ୍ରଥମ ମଞ୍ଚ ପ୍ରଦର୍ଶନ କରିଥିଲେ । ସେ କାର୍ଯ୍ୟକ୍ରମରେ ଓଡ଼ିଶାର ରାଜ୍ୟପାଳ ଉପସ୍ଥିତ ଥିଲେ । ୨୦୦୧ ମସିହାରେ ନୂଆଦିଲ୍ଲୀସ୍ଥିତ ଇଣ୍ଡିଆ ଇଣ୍ଟରନେସନାଲ ସେଣ୍ଟରରେ ସେ ୯୦ ମିନିଟ ପର୍ଯ୍ୟନ୍ତ ଅବିରତ ନୃତ୍ୟ ପ୍ରଦର୍ଶନ କରିଥିଲେ । ୨୦୦୫ରେ ଭୁବନେଶ୍ୱରଠାରେ ସେ ନିଜର ନୃତ୍ୟ ଶିକ୍ଷାନୁଷ୍ଠାନ ନୃତ୍ୟ ଉପାସନା ପୀଠ ଆରମ୍ଭ କରିଥିଲେ । ୨୦୦୭ ଓ ୨୦୧୮ ମସିହାରେ ସୋନାଲୀ ଜାପାନରେ ନିଜ ନୃତ୍ୟ ପ୍ରଦର୍ଶନ କରିଥିଲେ । ବିଶ୍ୱ ଓଡ଼ିଆ ସମ୍ମେଳନୀ, ସଙ୍ଗୀତ ଏକାଡ଼େମୀ ସ୍ୱର୍ଣ୍ଣୋତ୍ସବ, କୋଣାର୍କ ନୃତ୍ୟ ଉତ୍ସବ, ଦେବଦାସୀ ଉତ୍ସବ, ମୁକ୍ତେଶ୍ୱର ନୃତ୍ୟ ଉତ୍ସବ ଆଦି ବିଭିନ୍ନ ଉତ୍ସବରେ ସେ ଓଡ଼ିଶୀ ନୃତ୍ୟ ପରିବେଷଣ କରିଛନ୍ତି ।
ମାଇହାର୍ ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ସତ୍ନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାଇହାର୍ ୨୪.୨୬୪୫ ଉତ୍ତର ଅକ୍ଷାଂଶ ଓ ୮୦.୭୫୯୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୨୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଇହାର୍ ସହରର ମୋଟ ଜନସଂଖ୍ୟା ୩୪୩୪୭ ଅଟେ । ସେଥି ମଧ୍ୟରୁ ୫୨.୧୩% ଜଣ ପରୁଷ ହୋଇଥିବା ବେଳେ ୪୭.୮୭% ଜଣ ନାରୀ ଅଟନ୍ତି । ମାଇହାର୍ର ସାକ୍ଷରତା ହାର ୬୪.୩୪% ଅଟେ । ଏହା ଜାତୀୟ ହାରଠାରୁ ୦.୫୦% ପ୍ରତିଶତ କମ ଅଟେ । ସେଥିରୁ ୩୭.୪୧% ପ୍ରତିଶତ ପୁରୁଷ ଓ ୨୬.୯୩% ନାରୀ ଅଟନ୍ତି । ୧୫.୩୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାଇହାର୍ର ସରକାରୀ ଭାଷା ଅଟେ ।
ଦେବର୍ଷି ନାରଦ,ହିନ୍ଦୁ ଶାସ୍ତ୍ର ଅନୁସାରେ ବ୍ରହ୍ମାଙ୍କ ସାତ ମାନସ ପୁତ୍ରଙ୍କ ମଧ୍ୟରେ ଜଣେ।ସେ ଘୋର କଠିନ ତପସ୍ୟା ବଳରେ ବ୍ରହ୍ମର୍ଷି ପଦ ପ୍ରାପ୍ତ କରିଥିଲେ।ସେ ଭଗବାନ ବିଷ୍ଣୁ ପ୍ରଧାନ ଭକ୍ତଙ୍କ ମଧ୍ୟରେ ଅନ୍ୟତମ।